
1.   szMsz módosításának indokai, jogi alapja 

Az SZMSZ a következő törvények alapján készült:

a) A közoktatásról szóló, többször módosított 1993. évi LXXIX. Tv. (Ktv.),

b) A Munka Törvénykönyvéről szóló, többször módosított 1992. évi XXII. törvény (Mt.),

c) A közalkalmazottak jogállásáról szóló, többször módosított 1992. évi XXXIII. törvény (Kjt.),

d) A gyermekek védelméről szóló, többször módosított 1997. évi XXXI. törvény (Gyvt.)

e) A nemdohányzók védelméről szóló, többször módosított 1999.évi XLII. törvény 

f) A munkavédelemről szóló, többször módosított 1993.évi XCIII. törvény (Mvt.)

g) A személyes adatok védelméről és közérdekű adatok nyilvánosságáról szóló, többször módosított 1992.évi LXIII. törvény (Avt.)

h) Az államháztartásról szóló, többször módosított 1992.évi XXXVIII. törvény (Áht.)

i) 2009. évi CLII. törvény egyes vagyonnyilatkozat-tételi kötelezettségekről

j) 2011. évi CXC. törvény A nemzeti köznevelésről

k) 368/2011. Kormányrendelet az államháztartásról szóló törvény végrehajtásáról (államháztartás részét képező intézmények számára)

l) 20/2012. (VIII. 31.) EMMI rendelet a nevelési-oktatási intézmények működéséről és a köznevelési

m) intézmények névhasználatáról

n) 229/2012. (VIII. 28.) Korm. Rendelet a nemzeti köznevelésről szóló törvény végrehajtásáról

Az SZMSZ alapjául szolgáló központi, kormány és miniszteri rendeletek:

a) többször módosított 138/1992. (X.8.) Kormányrendelet a Kjt. végrehajtásáról a közoktatási intézményekben,

b) 20/1997. (II.13.) Korm. rend. a Ktv. végrehajtásáról,

c) Többször módosított 11/1994. (VI.8.) MKM. rendelet: A nevelési-oktatási intézmények működéséről, (továbbiakban: rendelet)

d) Többször módosított 217/1998 (XII.30.) Korm. rendelet az államháztartás működési rendjéről,

e) A közoktatás minőségbiztosításáról és minőségfejlesztéséről szóló, módosított 3/2002. (II.15.) OM rendelet,

f) 132/2000.(VII. 14.) Kormányrendelet a középületek lobogózásáról,

g) 37/2001.(X.12.) OM rendelet a katasztrófa védelemről,

h) 23/1997. (VI.4.) EMK. rendelet a sajátos nevelési igényű gyermekek óvodai nevelésének irányelvéről

2. ÁLTALÁNOS RENDELKEZÉSEK

A SZMSZ célja

Az SZMSZ meghatározza az intézmény szervezeti felépítését, működésének belső rendjét, a külső kapcsolatokra vonatkozó megállapításokat és azokat a rendelkezéseket, melyeket jogszabály nem utal más hatáskörbe.

A SZMSZ feladata

Az SZMSZ feladata, hogy egyértelműen szabályozza a kialakított és működtetett tevékenységcsoportok összehangolt kapcsolati rendszerét, valamint az intézmény pedagógiai programjában rögzített cél- és feladatrendszer racionális és hatékony megvalósítását.
Hatálya kiterjed

· Az alább felsorolt személyeknek feladata és kötelessége a SZMSZ-ban foglaltak megismerése, megtartása:

· az óvoda vezetője, 

· pedagógusok, 

· az óvodába járó gyermekek közössége,

· a gyermekek szülei, vagy a gyermekek törvényes képviselői, 

· az óvoda létesítményének igénybevevői, használói (egyéb szolgáltatást végzőkre)

· az alapvető nevelőmunkát segítőkre.

Az alkalmazottal szemben az óvodavezető munkáltatói jogkörben eljárva, törvényes keretek között hozza meg intézkedéseit.

A szülőt illetve az óvoda területén egyéb szolgáltatást végző személyeket is tájékoztatni kell a szabályzatban foglaltakról, elvárásairól és szükség esetén alkalmazott eljárások megtételéről.

Az intézmény alapdokumentumai

· Alapító okirat

· Szervezeti és Működési Szabályzat (SZMSZ)

· Pedagógiai Program (PP)

· Házirend

Különös közzétételi lista
Intézményünk faliújságján bárki számára személyazonosításra alkalmatlan formában közzé kell tenni a különös közzétételi listát. A közzétett anyagok személyes adatokat nem tartalmazhatnak.

A közzétételi listát szükség szerint, de legalább nevelési évenként, ill. tanévenként felül kell vizsgálni.

Tartalma

· Óvodapedagógusok száma, szakképzettsége
· Gyógypedagógusok száma, szakképzettsége

· Pedagógiai asszisztens száma, szakképzettsége

· Óvodatitkár száma, szakképzettsége
· Dajkák száma, szakképzettsége

· Óvodai nevelési év rendje

· Óvodai csoportok száma, illetve az egyes csoportokban a gyermekek létszáma

3.  Az intézmény adatai:
3.1 Az alapító okiratban foglaltak részletezése
Költségvetési szerv megnevezése, azonosító adatai: 

Megnevezése: 
Csicsergő Napközi Otthonos Óvoda

OM azonosító száma:   
033033

PIR törzsszáma:            
652391

KSH száma: 
16798571-8010-322-13

Adószáma: 
16798571-2-13

Költségvetési szerv székhelye:  
                

2241 Sülysáp, Vasút utca 88.  (1. Óvoda)

Költségvetési szerv tagintézményeinek címe:
2241 Sülysáp Dózsa Gy. út 107. (2. Óvoda)

2241 Sülysáp Balassi B. u. 18.    (3. Óvoda)

2241 Sülysáp Mátyás K. u. 7.     (4. Óvoda)
Költségvetési szerv alapító szerv neve, címe, alapítás éve:

Sülysáp Nagyközség Önkormányzata (2241 Sülysáp Szent István tér 1.)

1998. december 14.

Költségvetési szerv fenntartója, címe:

Sülysáp Város Önkormányzata
2241 Sülysáp, Szent István tér 1.
Költségvetési szerv irányító szerve, székhelye:

Sülysáp Város Önkormányzatának Képviselő-testülete

2241 Sülysáp, Szent István tér 1.

A költségvetési szerv működési területe, köre:

Elsősorban Sülysáp Város közigazgatási területe, másodsorban igény szerint a szabad óvodaválasztás alapján. 

A költségvetési szerv jogszabályban meghatározott közfeladata:

TEÁOR: 8510 Iskolai előkészítő oktatás

A Magyarország helyi önkormányzatairól szóló 2011. évi CLXXXIX. törvény 13. § (1) 6. pontjában foglaltaknak megfelelve gondoskodik a gyermekek óvodai neveléséről. Az óvoda a nemzeti köznevelésről szóló 2011. évi CXC. törvényben meghatározott feladati ellátásának kereti között felelős a gyermekek testi, értelmi, érzelmi, erkölcsi fejlődéséért, a gyermekközösség kialakulásáért és fejlődéséért. A gyermekek védelméről és a gyámügyi igazgatásról szóló törvényben meghatározottak szerint az óvoda gyermek hároméves korától ellátja a gyermek napközbeni ellátásával összefüggő feladatokat is.
A költségvetési szerv gazdálkodási besorolása: 

Önállóan működő költségvetési szerv. Az önállóan működő költségvetési szerv pénzügyi-gazdasági feladatait a Sülysápi Polgármesteri Hivatal (2241 Sülysáp, Szent István tér 1.) látja el.
A költségvetési szerv vezetőjének kinevezési rendje:

Az intézmény felelős vezetőjét pályázat útján az Önkormányzat Képviselő-testülete nevezi ki határozott időre 5 éves időtartamra a nemzeti köznevelésről szóló 2011. évi CXC. törvény valamint a közalkalmazottak jogállásáról szóló 1992. évi XXXIII. törvény és a végrehajtásuk szóló Kormányrendeletek alapján. Felette a munkáltató jogokat a Polgármester gyakorolja.

A költségvetési szerv foglalkoztatottjaira vonatkozó foglalkoztatási jogviszonyok:
Közalkalmazotti jogviszony, munkaviszony, megbízásos jogviszony.

A költségvetési szervbe felvehető maximális gyermeklétszám:

12.1 Gyermeklétszám összesen 271 fő, az alábbiak szerint:


1. Óvoda                 
5 csoport - 119 fő 


2. Óvoda       
3 csoport - 61 fő

                
3. Óvoda          
3 csoport - 66 fő

                
4. Óvoda          
1 csoport - 25 fő

12.2 Évfolyamok száma:  
3 évfolyam


Csoportok száma:     
12 

A költségvetési szerv alaptevékenysége:

13.1 Szakágazati besorolása:   851020 Óvodai nevelés
Iskoláskort megelőző intézményes óvodai nevelés. A 3 éves vagy idősebb, de nem tanköteles gyermekek előírt nevelési program szerinti intézményekben folyó nevelése képzése. Nem fogyatékos gyermekek óvodai nevelése. 
Óvodáskorú, tanulásban akadályozott, a megismerés és viselkedés fejlődésének rendellenességével küzdő (figyelem, magatartás, részképesség zavar, enyhe mozgáskorlátozottság) gyermekek integrált intézményes nevelése, gondozása és általános iskolai tanulmányokra való előkészítése. Logopédiai ellátás, korai fejlesztés, gondozás, gyermekek étkeztetése szervezetten. Hátrányos helyzetű és halmozottan hátrányos helyzetű gyermekek integrált nevelése.

13.2 Szakfeladat rend szerinti besorolása:
851011 Óvodai nevelés

851012 Sajátos nevelési igényű gyermekek óvodai nevelése

562912 Óvodai intézményi közétkeztetés
562917  Munkahelyi étkeztetés

13.3 Sajátos nevelési igényű gyermekek ellátása:
A szakértői és rehabilitációs bizottság szakvéleménye és kijelölő döntése alapján ellátja azon a többi gyermekkel együtt (integráltan) nevelhető sajátos nevelési igényű gyermek nevelését, aki enyhe vagy középsúlyos értelmi fogyatékos, beszédfogyatékos vagy pszichés fejlődési zavarral küzd. Az intézmény az ellátást székhelyén (1. Óvoda – Sülysáp, Vasút u. 88.) biztosítja.

A költségvetési szerv vállalkozási tevékenysége és arányának felső határa a szerv kiadásaiban: Vállalkozási tevékenységet nem folytat.
A költségvetési szerv feladatellátást szolgáló vagyona:
Az intézmény vagyona a sülysápi 1581/2 hrsz. (Vasút u. 88.), 3579/1 hrsz. (Balassi B. 18.), 3197 hrsz. (Mátyás kir. 7.), 938 hrsz. (Dózsa Gy. út 107.) alatti ingatlanok, melyek Sülysáp Város Önkormányzatának korlátozottan forgalomképes vagyonát képezik.
A székhelyhez és telephelyekhez tartozó ingóságok a vagyonleltár alapján szintén az Önkormányzat tulajdonát képezik 
A költségvetési szerv vagyon feletti rendelkezési joga:

Az ingatlan vagyont és a hozzátartozó ingóságokat az Önkormányzat az intézmény részére ingyenes használatba adja, feladatainak ellátásához szabadon használhatja. A vagyon felett a rendelkezés jogát Sülysáp Nagyközség Önkormányzata Képviselő-testületének az önkormányzat vagyonáról és a vagyonnal való gazdálkodás szabályairól szóló önkormányzati rendelete alapján gyakorolja.

A költségvetési szerv jogállása és képviseletére jogosult:

20.1 Jogállása: önálló jogi személy

20.2 Képviseletére jogosult: az intézmény kinevezett vezetője

3.2 Az óvoda tulajdonában lévő bélyegzők

Az óvoda tulajdonában két bélyegző van, melyek formái, feliratai:

Használhatja az óvodavezető, a vezető helyettesek, az óvodatitkár, pedagógusok – egyedi megbízás esetén.

Az óvoda bélyegzőjét az óvodavezető engedélyével lehet csak az épületből kivinni.       Elvesztése, betörés során való eltűnése esetén a jogszabályoknak megfelelően kell eljárni.

3.3 A kiadmányozási jogkör gyakorlása

A Csicsergő Napközi Otthonos Óvoda nevében aláírásra az intézmény vezetője jogosult. 

A cégszerű aláírást igénylő iratok kivételével önállóan ír alá. Távolléte vagy akadályoztatása esetén az azonnali vagy sürgős intézkedést tartalmazó iratokat helyette az általános helyettes írhatja alá.

A tagintézmény vezető aláírási jogköre a vezetése alá tartozó egység szakmai tevékenységével kapcsolatos levelekre, a saját hatáskörben tett intézkedésekre, az óvodában a tanügyigazgatás körébe tartozó ügyekre terjed ki.

Cégszerű aláírást igénylő iratok esetén az aláírás érvényességéhez két jogosult személy aláírása szükséges. A két aláíró közül az egyik az intézmény vezetőjének helyettese.                          Tartós akadályoztatása esetén az őt helyettesítő személy jogosult aláírásra.

3.4 Az óvoda által biztosított, alapfeladaton túli szolgáltatások
Az óvodánkban a szülők igényeinek eleget téve, azokat a szolgáltatásokat biztosítjuk, amelyek a Pedagógiai Programunk szellemében, a nevelőtestület által elfogadott értékrend alapján hozzájárulnak a gyermekek teljes személyiségének fejlődéséhez. 
· Ingyenes szolgáltatások: a pedagógiai programban megfogalmazott tevékenységek, szükség szerint felzárkóztató tevékenység, az óvodánk létesítményeinek, eszközeinek használata.

· Szolgáltatásainkat a szülők kérelme alapján szervezzük minden nevelési év elején, októberben. A szolgáltatások októbertől-május végéig tartanak.

· Óvodánk életében szervezett: logopédia, fejlesztő pedagógia, úszás, és hit- és vallásoktatás, néptánc oktatás. 

3.5 Adatkezelési szabályok, nyilvántartás vezetése, hivatali titok megőrzése
  Az óvoda jogszabályokban előírt nyilvántartásokat köteles vezetni:

· az alkalmazottakról,

· a gyermekekről

· Központi Nyilvántartás (KIR rendszer kezelése, karbantartása)

A nyilvántartott adatok statisztikai célra felhasználhatók, és statisztikai felhasználás céljára személyazonosításra alkalmatlan módon átadhatók. A titoktartási kötelezettség alóli kivételeket a Ktv. 2. számú melléklete tartalmazza, s csak a vezető hozzájárulásával továbbíthatók.

A dolgozók kötelessége adataik változását bejelenteni. A nyilvántartási szabályokat a Ktv. 2. számú melléklete, valamint a Kjt. 5. számú melléklete tartalmazza.
Hivatali titoknak minősül:

· amit a jogszabály annak minősít,
· a dolgozó személyes adatvédelmével, bérezésével kapcsolatos adatok,
· a gyermekek és a szülők személyiségi jogaihoz fűződő adat,
továbbá, amit az óvoda vezetője az adott ügy, vagy a zavartalan működés biztosítása, illetve az óvoda jó hírnevének megőrzése érdekében vezetői utasításban írásban annak minősít.

Amennyiben adott esetben, jogszabályban előírt adatszolgáltatási kötelezettség nem áll fenn, nem adható felvilágosítás azokban a kérdésekben, melyek hivatali titoknak minősülnek, és amely nyilvánosságra kerülése az óvoda érdekeit sértené.

A hivatali titok megsértése súlyos vétségnek minősül. Az óvoda valamennyi dolgozója köteles a tudomására jutott hivatali titkot megőrizni.

A közalkalmazottak vagyonnyilatkozat-tételi kötelezettségével kapcsolatos kérdéseket              a 2007. évi CLII. törvény határozza meg. A törvény egyértelműen és kötelezően meghatározza, mely munkakörök azok, amelyekben foglalkoztatott köteles vagyonnyilatkozatot tenni. 

3.6 Az intézményi tulajdon védelme és ellenőrzése 

Az intézményi tulajdon védelme és megőrzése valamennyi dolgozó, szülő, gyermek kötelessége és érdeke.
A vagyonkezelésért az óvoda vezetője a felelős. A vagyonkezelést a fenntartó képviselőtestület vagyonrendelete alapján ütemezi és tervezi. Az óvoda tulajdonát képező épületért, tárgyakért, eszközökért, anyagokért az óvodavezető illetve fenntartásáról gondoskodó tulajdonos a felelős.
Vagyonellenőrzés, leltározás ütemezését, elvégzését, ellenőrzését az óvodavezető helyettes illetve megbízottja végzi

 Az intézményi tulajdonban bekövetkezett károk (nagysága, okozója) esetén az óvodavezető a kár jellegének és nagyságának arányában a hatályos jogszabályok, helyi rendeletek és szabályzatok értelmében jár el.
4.  AZ ÓVODa SZERKEZETE, SZERVEZETI FELÉPÍTÉSE

Óvodavezető


	Vezető-helyettesek
	
	Munkaközösség vezető
	



	
	Nevelőtestület:

· óvodapedagógusok

-     gyógypedagógus

	
	

	
	Nevelési munkát segítők:

          -    pedagógiai asszisztensek

· dajkák,




	Óvodatitkár




4.1 Az óvoda közösségei

Az óvoda alkalmazotti közösségét valamennyi, az óvodával közalkalmazotti jogviszonyban álló dolgozó alkotja.

Az óvoda nevelőtestületét az óvodában valamennyi pedagógus munkakörben alkalmazott dolgozó alkotja, 25 fő óvónő és 0,5 gyógypedagógus.
A pedagógusok szakmai munkaközösségeket hozhatnak létre az azonos szakmai feladatok ellátására.

A nevelőmunkát segítők önálló csoportot alkotnak:  12 fő dajka, 4 fő pedagógiai asszisztens.
Az 1 fő óvodatitkár az óvodavezetőhöz közvetlenül beosztott alkalmazott. 

4.2  Vezetés
A vezetés feladata és jogköre

 Az óvodavezető

Az óvoda élén óvodavezető áll, aki az intézmény működésének egyszemélyi felelőse. Munkáját helyettesek, megbízottak közreműködésével, segítségével végzi.

Intézményvezető gyakorolja a munkáltatói jogokat, felelős:

· a szakszerű, törvényes működésért, 

· az ésszerű, takarékos gazdálkodásért,

· a pedagógusok munkájáért, 

· gyermekvédelmi feladatok ellátásáért, 

· a nevelő-oktató munka egészséges és biztonságos feltételeinek kialakításáért, 

· a gyermekbalesetek megelőzéséért, 

· a gyermekek szakszerű ellátásáért, 

· a minőségfejlesztés feladatainak ellátásáért, 

· a pedagógiai munkáért, 

· az intézmény ellenőrzési, mérési, értékelési és minőségbiztosítási rendszerének működéséért, 

· rendszeres egészségügyi vizsgálatok megszervezésért

· amit a fenntartó a hatáskörébe utal

Feladatkörébe tartozik:
· a nevelőtestület vezetése,

· a nevelő és oktató munka irányítása és ellenőrzése,

· a dolgozók beszámoltatása,

· a nevelőtestület jogkörébe tartozó döntések előkészítése végre-hajtásának szakszerű megszervezése és ellenőrzése,

· a rendelkezésre álló költségvetés alapján az intézmény működéséhez szükséges személyi és tárgyi feltételek biztosítása,

· együttműködés a fenntartóval, a szülői képviseletekkel (Szülői Szervezet, továbbiakban: SZSZ)
· a nemzeti és óvodai ünnepek munkarendhez igazodó, méltó megszervezése,

· a gyermek balesetekkel kapcsolatos, megelőző munka, végrehajtó, ellenőrző ellátása,

· kapcsolattartás a társadalmi környezettel, legmagasabb szinten

· az intézmény képviselete.

Az intézmény vezetője a feladatait és jogkörét esetenként vagy az ügyek meghatározott körében helyettesére, vagy az intézmény más alkalmazottjára átruházhatja.

            Az óvodavezető-helyettesek







Az óvodavezető-helyettes a Kjt.23.§.(1) alapján magasabb vezető. Vezetői megbízása pályázati úton, - a 138/1992.évi Korm. Rendelet a Közalkalmazottak jogállásáról szóló 1992.évi XXXIII. Törvény végrehajtásáról a közoktatási intézményekben - alapján történik.

Az óvodavezető-helyettes a vezető közvetlen munkatársa, irányításával önállóan végzi feladatait. Részt vesz az intézményi szintű tervező, elemző, értékelő munkában, a pedagógiai tevékenység ellenőrzésében. A vezető akadályoztatása esetén teljes felelősséggel látja el a vezetési-, irányítási feladatokat. Közvetlenül szervezi és irányítja a nevelőmunkát segítő alkalmazottak munkáját. Feladatait a munkaköri leírása tartalmazza. 

Tagóvoda vezető

Teljes felelősséggel irányítja, szervezi és segíti az óvodában folyó munkát.

Az óvodai nevelőközösség jogköreinek érvényesítésével:

· koordinálja az óvoda kapcsolatait

· javaslatot tesz a gazdálkodói feladatokra, a dolgozók anyagi-erkölcsi elismerésére

· tervek, elemzések, értékelések készítéséhez összeállítja az óvodára vonatkozó adatokat, összegzéseket
· elkészíti a munkarendet, a megbízatások, helyettesítések és egyéb feladatok elosztását, a szabadságok ütemezését

· a nevelőmunka tervezésében és szervezésében érvényt szerez a közösség és a vezetés megfelelő szintű részvételének
· ellenőrzi, segíti, értékeli az óvodában folyó pedagógiai munkát

· elkészíti a tagóvodához tartozó technikai személyzet munkarendjét, munkájuk ésszerű megszervezését. Teljes anyagi felelősséggel elkészíti a hó végi jelentéseket

· feladatainak teljesítése során érvényesíti az intézményi Munkavédelmi és Tűzvédelmi Szabályzatban a tagóvoda vezető munkakörére előírtakat. 

4.3  A vezetőség

Az intézmény vezetősége konzultatív testület, véleményező és javaslattevő joggal rendelkezik és dönt minden olyan ügyben, amelyben az intézményvezető szükségesnek látja.

Tagjai:


· intézményvezető,

· intézményvezető helyettesek,

· tagóvoda vezetők

· munkaközösség vezető

Az intézmény vezetője és a fent felsorolt vezetőség tagjainak kapcsolattartása folyamatos. Szükség szerint tartanak megbeszéléseket. Az intézményvezető rendkívüli esetekben munkaidőn túl is összehívhat értekezletet.

4.4  Vezetők közötti feladatmegosztás

	A
	Óvodavezető 

	B
	Óvodavezető helyettes 


	
	Folyamat
	A
	B

	1. 
	Stratégiai tervezés 
	X
	

	2. 
	Éves munkaterv 
	
	X

	3. 
	Csoportok éves pedagógiai terve
	
	X

	4. 
	Vezetői ellenőrzés, értékelés 
	X
	

	5. 
	A törvényes működés biztosítása 
	X
	

	6. 
	Működési feltételek biztosítása 
	X
	

	7. 
	Nevelési folyamat 
	
	X

	9. 
	Továbbképzési rendszer 
	X
	

	10. 
	Új óvodások felvétele 
	X
	

	11. 
	Beiskolázás folyamata 
	X
	

	12. 
	Biztonságos intézmény 
	
	X

	13. 
	Partneri igény és elégedettségmérés
	
	

	14. 
	Szolgáltatások
	
	

	15. 
	Szervezeti működés folyamata
	
	

	16. 
	Panaszkezelés
	X
	

	17. 
	Irányított önértékelés 
	
	

	18. 
	Belső értékelési rendszer 
	X
	

	19.
	Szervezeti kultúra fejlesztése 
	X
	

	20. 
	Iskolások nyomon követése 
	
	X


4.5 A vezetés kollektív formái, kapcsolattartási formák, eljárásrendek

Nevelőtestület és tagjai, jogkörük, kapcsolattartásuk 

A nevelőtestület az óvoda pedagógusainak közössége, a nevelési-oktatási kérdésekben az intézmény legfontosabb tanácskozó és határozathozó szerve.

A nevelőtestület tagjai: az óvodában dolgozó óvodapedagógusok.

A nevelőtestületnek nevelési-oktatási kérdésekben, az óvoda működésével kapcsolatos ügyekben, valamint a törvényben és más jogszabályokban meghatározott kérdésekben döntési, véleményezési és javaslattevő jogköre van.

A nevelőtestület az év során rendes és rendkívüli értekezleteteket tart. A nevelőtestület rendes értekezleteit az óvoda éves munkatervében meghatározott, azzal megegyező napirenddel és időpontban az óvoda vezetője hívja össze.

A nevelőtestület döntéseit és határozatait – a jogszabályban meghatározottak kivételével, fő szabályként - nyílt szavazással, és egyszerű szótöbbséggel (50 + 1 fő) szótöbbséggel hozza. A szavazatok egyenlősége esetén az óvodavezető vezető szavazata dönt.

A nevelőtestületi ülés akkor határozatképes, ha azon a tagság kétharmada jelen van.

A nevelőtestület döntési jogköréhez tartozik:

· a nevelési program, és annak módosításának elfogadása,

· a SZMSZ és annak módosításának elfogadása,

· az óvoda éves munkatervének elfogadása,

· az óvoda szakmai munkáját átfogó elemzések, értékelése, beszámolók elfogadása,

· a Házirend elfogadása,

· az intézmény vezetői pályázathoz készített vezetői programmal összefüggő szakmai vélemény kialakítása,

· jogszabályban meghatározott egyéb ügyek.

A nevelőtestület véleményezési és javaslattevői jogkörébe tartozik:
· az óvoda működésével kapcsolatos valamennyi kérdés,

· pedagógusok külön megbízásának elosztása,

· helyettesek megbízása, illetve megbízás visszavonása

A Nevelőtestület nem ruházhatja át az alábbi jogköreit, amelyben döntési kompetenciát gyakorol:

· a Pedagógiai Program és annak módosítása elfogadása,

· a Szervezeti és Működési Szabályzat és annak módosítása elfogadása,

· a Házirend és annak módosítása elfogadása,

· a munkaterv és annak módosítása elfogadása,

· az óvodára vonatkozó átfogó elemzés elfogadása,

· továbbképzési terv

· a szakmai beszámoló elfogadása.

Az SZMSZ jóváhagyásánál a nevelőtestület élhet a jogorvoslat lehetőségével, a célravezető út azonban az egyeztetés.

4.6 Szakmai munkaközösség, kapcsolattartásuk

A munkaközösség szakmai, módszertani kérdésekben segítséget ad a nevelő-oktató munka tervezéséhez, szervezéséhez, ellenőrzéséhez.

A szakmai munkaközösség munkáját munkaközösség vezető irányítja. A munkaközösség vezetőjét - az óvodavezető egyetértési joga mellett - a munkaközösség tagjai egyszerű szótöbbséggel választják meg. 

A Munkaközösség vezetőjét az óvodavezető írásban bízza meg (általában átsorolással), a szakmai munkaközösség kezdeményezése alapján. A megbízás többször meghosszabbítható.
A szakmai munkaközösség éves munkatervet készít, mely tartalmazza vezetőjének, tagjainak nevét, a tevékenység irányát nevelési évenként. A munkaközösségi terv az óvodai éves munkaterv melléklete. Munkaközösség-vezető pótlékára, egyéb megbízási feltételekre mindig a hatályos jogszabály, a mindenkori intézményi költségvetés ad útmutatást. 

Az intézményben a szakmai munkaközösségek száma a nevelőtestület által elfogadott, valamint összhangban kell lennie a fenntartó által elfogadott és biztosított költségvetéssel.

A szakmai munkaközösség vezetője az évzáró nevelőtestületi értekezleten írásban, évente szükség szerint szóban számol be - a nevelőtestületi értekezlet keretein belül - a részére átruházott jogkörök, hatáskörök gyakorlásáról.

4.7 Megbízottak, kapcsolattartásuk

Az óvodában meghatározott feladatokra felelősi rendszer épült ki. Célja, hogy megbízatásuk révén érdekeltek legyenek az óvoda eredményes működésében, céljainak megvalósításában.

Átadott feladatok, jogkörök: 

· gyermekvédelmi feladatok,

· minőségfejlesztési feladatok,

· egyéb szakmai feladatok a munkaközösség vezető részére

Megbízatásuk egy nevelési évre szól. Eredményes munkájuk révén több éven keresztül megbízhatók. Munkájukért a költségvetés lehetőségei alapján jutalomként anyagi elismerésben részesülhetnek. Feladatukat munkaköri leírás tartalmazza.

A feladatok ellátásával megbízottak beszámoltatásra kötelezettséggel tartoznak a vezető felé. Köteles az óvodavezetőnek az évzáró nevelési értekezletig írásban beszámolni munkájáról, eredményeiről, értékeléseket készíteni, javaslatokat tenni. Szintén beszámolási kötelezettség terheli azokat dolgozókat is, akik intézményi támogatással (munkaidő, költségtérítés) vettek részt továbbképzéseken.

4.8 Az intézmény alkalmazottainak (közalkalmazottak) közössége, vezetővel való kapcsolattartásuk rendje

Az alkalmazotti közösséget az óvoda nevelőtestülete és az óvodánál közalkalmazotti jogviszonyban álló munkatársai alkotják.

Az óvodai közalkalmazottak jogait és kötelességeit, juttatásait, valamint az Óvodán belül az érdek-képviseleti lehetőségeit a magasabb jogszabályok - elsősorban a Munka Törvénykönyve (Mt., 1992. évi XXI. törvény), a közalkalmazottak jogállásáról szóló törvény (Kjt., 1992. évi XXXIII. törvény),  a közoktatási törvény (1993. évi LXXIX. törvény), illetve az ehhez kapcsoló végrehajtási típusú központi rendeletek (Korm. rendeletek, miniszteri rendeletek) – rögzítik

A teljes alkalmazotti közösséget az óvodavezető hívja össze minden esetben, amikor ezt jogszabály előírja, vagy az óvoda egész működését érintő kérdések tárgyalására kerül sor. Az éves munkatervben rögzítettek alapján a nevelési év folyamán két alkalommal az óvodavezető hívja össze az alkalmazotti értekezletet (ún. rendes értekezletek).

Az óvoda dolgozói a Mt. és a Kjt. előírásait figyelembe véve közalkalmazotti tanácsot hozhatnak létre. Ennek szabályairól a vonatkozó jogszabályok tartalmaznak előírásokat, működésük rendjéről a közalkalmazotti szabályzatot hoznak létre. 

Az intézmény különböző közösségeinek tevékenységét – a megbízott vezetők és a választott közösségi képviselők közreműködésével – az intézményvezető fogja össze.

A kapcsolattartásnak különböző formái vannak, melyek közül mindig azt kell alkalmazni, amelyik a legmegfelelőbben szolgálja az együttműködést:

· értekezletek,

· megbeszélések,

· fórumok.

A belső kapcsolattartás általános szabálya, hogy a különböző döntési fórumokra, a nevelőtestületi-, vagy az alkalmazotti értekezletekre a vonatkozó napirendi pontokhoz a döntési, egyetértési, és véleményezési jogot gyakorló közösségek által delegált képviselőt meg kell hívni, nyilatkozatukat jegyzőkönyvben kell rögzíteni. Az értekezletekről jegyzőkönyvet kell vezetni.
Részvételi jog illeti meg az óvoda minden dolgozóját és közösségét azokon a rendezvényeken, amelyekre meghívót kap.
Javaslattételi és véleményezési jog illeti meg az intézménnyel közalkalmazotti jogviszonyban álló minden személyt és közösséget. Az elhangzott javaslatokat és véleményeket a döntés előkészítése során a döntési jogkör gyakorlójának mérlegelnie kell.

A döntési jogkör gyakorlójának az írásban kifejtett javaslattal, véleménnyel kapcsolatos álláspontját a javaslattevővel, véleményezővel írásban közölnie kell.

Egyetértési jog az intézkedés meghozatalának feltétele. A döntési jogkör gyakorlója az adott kérdésben kizárólag úgy rendelkezhet, ha a hatályos jogszabályok szerint az egyetértésre jogosult személy, vagy közösség az intézkedéssel ténylegesen egyetért, melyet írásban rögzít.

4.9   Az óvodai munkakörök feladatai
Óvodapedagógus feladata és jogköre

Az óvodapedagógus munkaköri kötelezettsége, hogy feladatait a közoktatási törvényben megfogalmazott részfeladatok szerint ellássa. Operatív irányítási feladatait a munkaköri leírás tartalmazza. 

Logopédus

A logopédus munkaköri kötelezettsége, hogy feladatait a közoktatási törvényben megfogalmazott részfeladatok szerint ellássa. A Nagykátai Nevelési Tanácsadó alkalmazottja, a részletes feladatait a munkaköri leírása tartalmazza. 

Óvodatitkár feladata és jogköre

A nevelőtestülettől és a dajkák közösségétől elkülönült feladattal rendelkező közalkalmazott, akinek feladata elsősorban az intézmény adminisztrációs adat és iratkezelési feladatainak elvégzése, a rendeltetésszerű működéséhez szolgáló feltételek biztosítása a vezető egyszemélyi utasításai alapján. Saját területét érintő kérdésekben véleményezési és javaslattevő jogkörrel rendelkezik.
Pedagógiai asszisztens feladata és jogköre
A pedagógiai asszisztens a pedagógusok munkáját közvetlenül segítő szakember. Felkészültségük alapján ellátják az óvodában a gyermekek felügyeletét, kísérik a gyermekeket és/vagy csoportokat. A pedagógiai asszisztens szükség esetén gondozási tevékenységet végeznek, elsősegélyt nyújtanak. Részt vesznek az általános jellegű közvetlen pedagógiai munkában, illetve annak az előkészítésében. Segíti az óvoda és a csoportok ügyviteli tevékenységét. Elvégzi mindazokat, az óvoda működésével összefüggő tevékenységeket, melyekkel az intézményvezető megbízza.
Dajka feladata, jogköre

Elvégzi mindazokat a feladatokat, amelyek szükségesek a gyermekek egész napos, biztonságos, egészséges életének kialakításához. A gyermekek nevelésében, gondozásában, az óvónő irányításával folyamatosan részt vesz. Az óvoda külső-belső képének tisztántartási feladatait, a vezető által munkakörébe utalt feladatokat látja el. Elvégzi mindazokat a feladatokat, amelyek a gyermekek étkeztetésével és kiszolgálásával kapcsolatosak. Köteles betartani az étkeztetésre, kiszolgálásra, mosogatásra, fertőtlenítésre előírt szabályokat, a munkabiztonsági szabályokat, és a HACCP előírásait. Részletes feladatát a munkaköri leírás tartalmazza.

4.10 A gyermekek csoportja

Az óvodai csoportok létszámát a Ktv., a fenntartó és a helyi lehetőségek határozzák meg. 

Az óvoda alaptevékenységét csoportban végzi. A csoportok kialakításának elveit                                             a PP tartalmazza.

Csoportok alkalomszerű kialakítása (esetleg összevonása) az óvodavezető kompetenciája.

Okai lehetnek:     - nevelés nélküli munkanapok esetén ügyelet

- nyári nevelési időszakban

- csökkent gyermeklétszám (pl.: tavaszi, téli időszak)

5.  AZ ÓVODA MŰKÖDÉSÉNEK RENDJE, ÁLTALÁNOS SZABÁLYAI

5.1 Az óvoda alaptevékenységének folyamata

Alapszolgáltatás 

Az óvoda három éves kortól az iskolába járáshoz szükséges fejlettség eléréséig, legfeljebb 7-8 éves korig nevelő intézmény. 



Iskoláskort megelőző óvodai nevelés. A 3 éves vagy idősebb, de nem tanköteles gyermekek előírt nevelési program szerinti intézményekben folyó nevelése, képzése. Nem fogyatékos gyermekek óvodai nevelése. 

Óvodáskorú, tanulásban akadályozott, a megismerés és viselkedés fejlődésének rendellenességével küzdő (figyelem-, magatartás-, részképesség zavar) gyermekek integrált intézményes nevelése, gondozása és általános iskolai tanulmányokra való előkészítése. Logopédiai ellátás, korai fejlesztés, gondozás, gyermekek étkeztetése szervezetten. Hátrányos helyzetű és halmozottan hátrányos helyzetű gyermekek integrált nevelése.


A Nevelési Tanácsadó illetve szakértői és rehabilitációs bizottság szakvéleménye alapján a gyermek mindaddig óvodába járhat, ameddig eléri az iskolába lépéshez szükséges fejlettséget. A szakértői vélemény elkészítését a szülőnek kell kezdeményezni. Az óvodai nevelés meghosszabbításához az óvodai testület egyetértése szükséges.
5.2 Óvodai jelentkezés, felvétel

A felvételek törvényességéért, a jogszabályok betartásáért az intézmény vezetője felelős.

Az óvodai felvételre jelentkező gyermekek beírása tagóvodánként történik, az óvoda vezetője által kiírt időpontban.

A gyermekek beírását a tagóvoda vezető végzi, a jogszabály szerint előírt Felvételi- és előjegyzési naplóba.   A beíratás időpontjának közzététele - a beíratást megelőző 30 nappal - a helyi sajátosságoknak megfelelő módon történik.

A tagóvodák kötelesek a felvételi körzetükbe tartozó 5-6-7 éves gyermekek óvodai elhelyezését biztosítani.

Intézményen belüli átirányítás lehetősége biztosított, a tagóvodák közötti egyeztetést követően.

Más óvoda körzetéből jelentkező gyermek felvételére akkor van lehetőség, ha ezt a férőhelyek és a feltöltöttség lehetővé teszi.

A felvétel részben vagy egészben történő elutasítása esetén az eljárás a törvényben meghatározottak szerint.

A felvételi ügyekben hozott döntést, a felvételt nyert gyermekek névsorát a beíratást követően közzé kell tenni a megszokott módon (az óvoda ajtajára kifüggesztve, ill. e-mailben értesítve a szülőt).
A törvény értelmében a szülő köteles óvodába beíratni gyermekét, és az óvodavezető köteles felvenni abban az évben, amikor a jogszabály előírja az óvodaköteles kort. 

A beíratáshoz szükséges:

· a gyermek születési anyakönyvi kivonata

· az egyik szülő személyi igazolványa,

· lakcímigazoló kártya, gyermekvédelmi támogatást igazoló határozat,

· tartós betegséget, vagy sajátos nevelési igényt igazoló dokumentum

· a gyermekek számának igazolása /határozat kiemelt családi pótlékról/

· 3 vagy több gyermek esetén étkezési kedvezmény igényléséhez

· a gyermek TAJ kártyája

Felvételnél, ill. a napközis helyek odaítélésénél elsőbbséget élvez: 

· tanköteles korba lépett, 5. életévét betöltő gyermek,

· hátrányos, ill. halmozottan hátrányos helyzetű gyermek, betöltötte a 3. életévét

· egyedülálló szülők gyermeke,

· mindkét szülő dolgozó,

· tartós nevelésben lévő gyermek,

· az etnikai kisebbséghez tartozó gyermek,

· egyéb szociális okok miatt veszélyeztetett gyermek, vagy

· akinek felvételéről a gyámhatóság döntött.
A felvételt nyert gyermekeket köteles a szülő rendszeresen óvodába járatni.
5.3 A gyermekek elhelyezése, csoportba való beosztása

Az óvodába felvett gyermekek beosztásáról, csoportba való elhelyezéséről az óvodavezető dönt. Figyelembe véve a helyi sajátosságokat, pedagógusok véleményét, szülők elfogadható kérését és a PP -ban megfogalmazottakat, a nevelési évben indított csoportok számát, a sajátos nevelési igényű gyermekek nevelésének elveit.

Az integrált nevelést figyelembe véve, lehetőség szerint ügyelni kell arra, hogy egy sérülésfajtából egy csoportban csak egy gyermek lehet, és összesen a csoportlétszám 10 % - át ne haladja meg.

A gyermekek csoportba történő beosztását az óvónők nevelési attitűdje, a gyermek fejlettsége, az adott nevelési feladatok határozzák meg. 

Alapcél a gyermekek elláthatósága, biztonságos nevelési körülmények biztosítása, az iskolára való eredményes felkészítés megvalósulása.

5.4 Térítési díj befizetésére- visszafizetésére vonatkozó rendelkezések

A térítési díj befizetése csekken történik.
Az igazoló szelvényt tárgyhó 25. napjáig vissza kell hozni és bedobni a folyosón lévő gyűjtőládába! Hiányzás esetén is be kell juttatni a befizetést igazoló csekkszelvényt.

A tagóvoda vezetők ellenőrzik a térítési díjak befizetését.
Hiányzás esetén az étkezés lemondható minden nap 10 óráig telefonon vagy személyesen.          A lejelentés 24 óra múlva lép életbe, s a következő befizetéskor írható jóvá.

Be nem jelentett hiányzás esetén a szülő a térítési díj visszafizetésére nem tarthat igényt.

A térítési díj befizetését elmulasztó szülőt írásban kell felszólítani kötelessége teljesítésére.

Visszafizetés: készpénzben, az intézményi jogviszony megszűnését követően történik, a szülő írásbeli kérésére.

5.5  A gyermekek óvodai felvételére, távolmaradására, hiányzásának igazolására vonatkozó rendelkezések

· A gyermek távolmaradását a szülőnek be kell jelentenie.

· Igazolatlan és indokolatlan hiányzás esetén (11 nap folyamatos hiányzás) a szülő kétszeri, írásbeli felszólítása után, törölni kell a gyermeket a nyilvántartásból.(3-4 éves korúak esetén)

· Ha a szülő gyermekét bármely ok miatt nem kívánja óvodába hozni, legalább egy munkanappal megelőzően tájékoztatnia kell az óvodapedagógust.

· Ha a gyermek távolmaradása előre nem látható, azt a távolmaradás napján, lehetőleg 10 óráig be kell jelenteni az óvónőnek.

· A két hetet meghaladó, huzamosabb távollétet a csoport óvodapedagógusával kell egyeztetni.

· Ha a gyermek betegség miatt hiányzik, csak orvosi igazolással hozható ismét óvodába.

· Ha a gyermek a Közoktatási Törvény 24 § (3) bek. alapján vesz részt óvodai nevelésben, egy nevelési évben 11 napnál, igazolatlanul többet mulaszt, az óvoda vezetője értesíti a gyermek lakóhelye szerint illetékes jegyzőt.

· Igazoltnak tekinthető a hiányzás, ha:

· azt a szülő előre jelezte

· az óvodaköteles gyermek szülője írásban kérelmezte és engedélyt kapott

· a gyermek beteg volt és erről orvosi igazolást hozott.

A távolmaradásra és az igazolásra vonatkozó rendelkezéseket a szülőkkel ismertetni kell.
5.6  Az óvoda belső rendje, munkarendje

5.6.1 Az óvoda munkaterve

Az intézmény egy nevelési évre szóló munkaterve a feladatok megvalósításának konkrét tevékenységeit és munkafolyamatait tartalmazza az időpontok, illetve határidők kitűzésével, valamint a felelősök megjelölésével.   A munkatervet a nevelőtestület állítja össze és fogadja el a nevelési év első nevelőtestületi értekezletén.

A nevelési év szeptember 1-től a következő év augusztus 31-ig tart.

5.6.2 Nyitvatartási rendje
Az óvoda öt (5) napos munkarenddel üzemel, a jogszabály által elrendelt munkaszüneti napok országos rendjéhez igazodva.

Nyitvatartási ideje:  6:00 órától 17:00 óráig, 11 óra.

Az intézmény teljes nyitva tartása alatt a gyermekekkel óvodapedagógus foglalkozik (szakellátás biztosítása). Az óvoda nyitását a meghatározott munkarend alapján végzik. 
Amennyiben az óvoda nyitáskor az óvónő, illetve dajka valamilyen akadályoztatása esetén nem érkezik meg, úgy haladéktalanul értesíteni kell az óvodavezetőt. 

Reggeli és a délutáni lépcsőzetes munkarend miatt: reggel 7 óráig, és délután 16 órától a gyermekek közös óvodai csoportban játszhatnak, óvónői felügyelet mellett.

Rendezvények esetén az óvoda fentiektől eltérő nyitva tartása az óvodavezető engedélyével, esetlegesen az illetékes hatóságok tájékoztatásával történik. 
5.6.3   Nyári élet

A nyári életet meghatározó foglalkozásokat, a június 1. - és augusztus 31. közötti időszak öleli fel, mely időszakban többségében összevont csoportokban történik a nevelés.

Az óvoda üzemeltetése - fenntartói jóváhagyás szerint - nyaranta összesen 5 héten keresztül szünetel, melyről a szülők a tárgyév február 15. napjáig írásban értesítést kapnak.

Az óvodák felváltva zárnak be, a nyár folyamán mindig van nyitva tartó óvoda.
A nyári zárás időtartama alatt történik az óvoda szükség szerinti felújítása, karbantartása, valamint a nagytakarítás. Ez idő alatt az óvodában ügyviteli ügyelet van.

A zárások előtt össze kell gyűjteni a gyermekek elhelyezésére vonatkozó igényeket, és a szülőket a gyermeket fogadó óvodáról a zárást megelőzően tájékoztatni kell.

Az óvodai vezetés az egyéb iskolai szünetek alatt, az óvodai élet zavartalan működését biztosítva, – az ésszerűség és takarékosság jegyében - írásban felméri a várható létszámot.

A csoport összevonásokról az óvodavezető dönt.

Nem vonható össze az a gyermekcsoport, ahol az ÁNTSZ területileg illetékes Szolgálata értesítése szerint, zárlattal járó fertőző megbetegedés van.

5.6.4 Nevelés nélküli munkanap

Nevelés nélküli munkanapot nevelési évenként 5 alkalommal vehet igénybe a nevelőtestület,  melyet nevelési értekezletek, továbbképzések, nevelőtestületi szakmai céllal szervezett kirándulás céljára használhat fel.

Erről a szülők jogszabályban előírtak szerint – hirdetmény útján, illetve külön - írásbeli tájékoztatást kapnak (legalább 7 nappal a nevelés nélküli munkanap előtt).

Ezeken a napokon azon gyermekek részére, akiknek elhelyezéséről a szülők nem tudnak gondoskodni, az óvoda összevontan ügyeletet tart.

5.7    Pedagógus munkakörben alkalmazottak munkarendje, munkaidő megosztása

Az óvoda alkalmazottainak munkarendjét meghatározza az óvoda nyitvatartási ideje, gyermekek létszáma, az óvónők neveléssel, oktatással lekötött óraszáma.  

Az óvodapedagógust az óvoda feladatainak elvégzése érdekében, szükség esetén a vezető átcsoportosíthatja bármely csoportba, munkaidejének átszervezésével.

A pedagógus köteles munkakezdése előtt 10 perccel korábban munkahelyén megjelenni.             A gyermekek reggeli fogadását ellátó pedagógusnak érzelmi biztonságot kell adni minden gyermeknek. 

A munkából való távolmaradást előzetesen kérvényezni kell, hogy a feladatellátásról helyettesítéssel gondoskodni lehessen. Rendkívüli távolmaradást legkésőbb a munkaidő megkezdése előtt 1 órával jelezni kell a vezetőnek. 

Munkarend biztosítja az óvoda időbeli működését. Évente két alkalommal készül, szorgalmi időben és a nyári szabadságolások idején. Változatni rendkívüli alkalom esetében lehet.              A munkarend a vezetői irodában és a személyi öltözőben kifüggesztve található.

Kollektív szerződés hiányában, jelen SZMSZ-ben kerül meghatározásra a munkaidő óvodai foglalkozásokkal, tanítási órákkal le nem kötött részében melyek azok a feladatok, amelyeket a pedagógusnak az intézményben, és melyek azok a feladatok, amelyeket az intézményen kívül lehet teljesítenie. 

Teljes munkaidőben foglalkoztatott óvodapedagógusok munkaideje (összesen 40 óra) :

  32 óra óvodai foglalkozásokkal, tanítási órákkal lekötött idő,

    8 óra neveléssel, oktatással lekötött órán felüli munkaidő, melyből:
az intézményben teljesíthető feladatok 
-    4 óra, elrendelhető eseti helyettesítés

· Dokumentáció vezetése – csoport-, mulasztási napló, fejlődési dokumentációk, stb.

· Minőségirányítással, fejlesztéssel kapcsolatos feladatok,

· Értekezletek – szülői, nevelési, munkatársi, stb.

· Fogadóórák, egyéni beszélgetések,

· Munka-, tűz-, és balesetvédelemmel kapcsolatos feladatok,

· Felelősök munkája – gyermekvédelem, munka-közösségek, stb.

· Foglalkozásokra felkészülés,

· Rendezvények szervezése, egyéb rendezvényeken való részvétel (intézményben, de nem gyerekekkel)

· Dekoráció, eszközfejlesztés,

· Leltározás,

· Szertár,- és könyvtár rendezése
az intézményen kívül teljesíthető feladatok 

· Családlátogatások,

· Önképzés,

· Kapcsolattartás más intézményekkel,

· Eszközkészítés,

· Magasabb szintű értekezleteken való részvétel

Teljes munkaidőben foglalkoztatott vezető-helyettesek, óvodapedagógus munkaideje (összesen 40 óra):

    22 óra óvodai foglalkozásokkal lekötött idő,

    18 óra neveléssel, oktatással lekötött órán felüli munkaidő, melyből:

· 10 óra intézményben teljesítendő, az alábbi feladatok elvégzésére:

vezetőhelyettesi feladatok, melyeket külön munkaköri leírása tartalmaz. 
· 8 óra az intézményen belül és kívül teljesíthető, mely megegyezik a fentiekben felsorolt óvodapedagógusi feladatokkal.

Részmunkaidőben foglalkoztatott pedagógusok, a munkakörükre előírt óraszámokat (lásd: fenti részletezés) a kinevezésükben szereplő munkaidő arányában kötelesek ellátni.

Az óvodai foglalkozásokkal lekötött idő semmilyen esetben sem vonható össze a kötelező órán felüli munkaidővel. A kötelező órán felüli munkaidőt is minden esetben teljesíteni kell, még akkor is, ha az óvodai foglalkozásokkal lekötött időben túlóra keletkezik.

5.7.1   Helyettesítési elvek

Elsősorban saját csoportjában dolgozó óvónő, illetve a gyermeket legjobban ismerő óvónő helyettesít.

Hosszantartó helyettesítés esetén törekedni kell az egyenletes leterhelésre, a munka minőségének megőrzésére.

5.8  A nem pedagógus alkalmazottak munkarendje

A munkabeosztásukat behatárolja az intézmény nyitva tartásának ideje (11 óra), s a munkakörükbe utalt tevékenységek elvégzése.

A vezető utasítására – a munkarend éves kialakításában (módosításában) – végzik munkájukat.  A dajkák többműszakos (2) munkarendben, heti váltásban töltik munkaidejüket.

Szükség esetén, rendkívüli helyzetben átcsoportosítás, műszak módosítás alkalmazása lehetséges. A helyettesítési elvek vonatkoznak ugyanúgy rájuk, mint az óvodapedagógusokra.

A nevelőmunkát segítő alkalmazottak munkarendjét – a vonatkozó jogszabályok betartásával – az óvodavezető állapítja meg. Az egyes csoportok alkalmazottainak napi munkabeosztásánál figyelembe kell venni a feladatok zökkenőmentes ellátását. 

Az alkalmazottaknak munkakezdésük előtt 10-15 perccel kell munkahelyükön megjelenniük. Távolmaradásukról előzetesen értesíteniük kell a vezető helyettest.

A távollevők helyettesítési rendjét úgy kell megszervezni, hogy a hiányzó feladatainak időszakos ellátása ne jelentsen aránytalan terhelést. Biztosítani kell a feladatok szükséges szakértelemmel való ellátását. 
5.9  Óvodavezető benntartózkodásának rendje, munkarendje

Az óvoda teljes nyitva tartása alatt az intézményben vezető, helyettese vagy intézkedésre jogosult személy tartózkodik.
Az óvodavezető csoportban töltendő kötelező óraszáma heti 8 óra, munkaideje heti 40 óra.         A kötelező óraszáma, annak eltöltésének helye a pedagógusok munkarendjében meghatározott. 

A kötelező heti óraszámának eltöltésének helye évente változik, a vezetői éves tervben meghatározottak szerint. Távolléte esetén bejelentési kötelezettsége van a fenntartó felé.
5.9.1 Az intézmény vezetője, illetve helyettesének akadályoztatása esetére szóló helyettesítési rend

Az óvoda teljes nyitva tartása alatt az intézményben vezető, vagy intézkedésre jogosult személy tartózkodik.

Az óvoda vezetője köteles gondoskodni arról, hogy ő, vagy helyettesének akadályoztatása esetén a vezetői, vezető-helyettesi feladatokat ellássák.

Helyettesítési rend:

· az intézmény vezetőjének akadályoztatása esetén a vezető-helyettes látja el a vezetői feladatokat, jogokat, 

· az intézmény vezetője, helyettesei közül egyiküknek az intézményben kell tartózkodnia,

Az óvodavezető és az óvodavezető helyettes együttes akadályoztatása esetén a helyettesítés a következőképpen történik: az azonnali döntést igénylő kérdésekben, az intézményben legrégebbi munkaviszonnyal rendelkező alkalmazott óvodapedagógus jogosult intézkedni. 
Az intézményvezető tartós távolléte - tartós távollétnek az egy hónapnál hosszabb időtartam minősül - esetén a teljes vezetői jogkör gyakorlására külön írásos intézkedésben ad felhatalmazást. Ha ezt bármilyen ok miatt nem tudja megtenni, a távollét ötödik napján a vezető helyettes a fenntartóhoz fordul telefonon, s a hatodik naptól kezdődően kéri a helyettesítés elrendelését írásban, azonnali fenntartói intézkedésként faxon vagy e-mailben.

A vezető távollétében képviseleti és aláírási joga a vezető helyettesnek, vagy a megbízott személynek van, amennyiben írásos megbízása, felhatalmazása van. 

5.10   Az alkalmazottak munkavégzésének elvárt feltételei

Az éves munkatervben rögzített feladatok elvégzésére (ünnepségek, rendezvények, fogadóórák, gyermekek értékelése, szülős családokkal történő programok stb.) a pedagógus a kötelező órájának letöltése után, illetve pihenőnapon is berendelhető a 40 órás munkaidejének terhére.

A dolgozó a munkából való rendkívüli távolmaradást, illetve annak okát lehetőleg egy nappal előbb, de legkésőbb az adott munkanapon 7 óráig köteles jelenteni az intézményvezetőnek vagy a helyettesnek, hogy a helyettesítésről intézkedhessen.
Az óvoda alkalmazottai munkaidőben csak különlegesen sürgős esetekben vezetői engedéllyel hagyhatják el az intézményt.

A pedagógus munkaidő beosztását az óvoda vezetőjének előzetes engedélyével, a csere lebonyolítási módjának megjelölésével cserélheti csak el.
Munkáját személyesen, az általában elvárható szakértelemmel és gondossággal, a munkájára vonatkozó szabályok, előírások, utasítások és szokások szerint végzi. A munkahelyen minden dolgozónak a munkakörére megállapított munkaidő kezdete előtt legalább 10-15 perccel meg kell jelennie munkavégzésre alkalmas állapotban, annak érdekében, hogy napi teendőit megfelelően előkészítse, továbbá munkaidejének letelte utáni 15 percben az aznap használt eszközeit a szertári rendnek megfelelően elhelyezze

Valamennyi alkalmazott részére kötelező a napi tiszta, esztétikus munkaruha, munkacipő és védőruha - munkakör szerinti, folyamatos - használata. Elmulasztása esetén a munkavédelmi ellenőrzés során emiatt kirótt bírságot a dolgozó köteles megfizetni. Rendszeres (napi) ellenőrzés a tagóvoda vezető feladata.

Az alkalmazott köteles a munkavégzés előtt utcai ruháit, a részére biztosított, öltözőben elzárni. Az óvoda vezetője nem vállal felelősséget egyetlen dolgozó értéktárgyaiért sem. Az óvoda dolgozói munkában töltött idejükről a jelenléti ívben adnak számot érkezéskor és távozáskor kézjeggyel való ellátással. Elmulasztása esetén, a munkaügyi ellenőrzés során e miatt felrótt bírságot a dolgozó köteles megfizetni. Rendszeres (hetenkénti) ellenőrzése az vezető-helyettes feladata.

5.10.1  Az alkalmazottakra vonatkozó, az intézmény nyitásával, zárásával kapcsolatos rendelkezés 

Az épületbe történő belépés után az ott tartózkodók kötelesek haladéktalanul kikapcsolni a riasztó berendezést. Az épületet záró alkalmazottnak távozáskor az intézményt minden esetben ellenőrizni kell, a riasztót be kell kapcsolni. 
5.11   Belépés és bent tartózkodás azok részére, akik nem állnak jogviszonyban az óvodával

A gyermekek biztonsága érdekében idegenek kíséret nélkül nem tartózkodhatnak az óvoda épületében.  

Az intézmény területén tartózkodó személy köteles a közös tulajdont védeni, a berendezéseket rendeltetésszerűen használni, az intézmény tisztaságát megőrizni, a tűz-, és balesetvédelmi előírásokat, a munka- és egészségvédelmi szabályokat betartani, valamint az intézmény zavartalan működéséhez szükséges energiával, vagy egyéb anyagokkal takarékoskodni.

Az intézménnyel jogviszonyban nem állók, külső igénybe vevők a helyiségekben megállapodás szerint tartózkodhatnak (művészek, előadók). 

A fenntartó, illetve egyéb hivatalos szervek, médiák képviselőjének, előadóknak, programokon résztvevőknek fogadása az óvodavezető egyeztetésével történhet.  

Az óvoda helyiségeinek használatára vonatkozó előírások a külső igénybevevőkre is vonatkoznak, e személyeket az SZMSZ valamely rendelkezése megszegéséből adódóan vagyonvédelmi és kártérítési kötelezettség is terheli.

Az óvoda iránt érdeklődő szülők előzetes egyeztetés szerint bármikor felkereshetik a nap folyamán óvodánkat s felvilágosítást kérhetnek életünkről, óvodánk működéséről a gyermekek életének megzavarása nélkül. 
A csoportszobákba csak óvónői engedéllyel mehetnek be.

A munkatársak hozzátartozói a csoportszobákban és a gyermekek által használt egyéb helységekben nem tartózkodhatnak, rendkívüli esetben is csak vezetői engedéllyel.   Hivatalos ügyintézés, érdeklődés, az óvodatitkárnál történhet.

Az Óvoda a belső ajtaját köteles zárva tartani 12h -13h-ig. 

Párt, politikai mozgalom, párthoz kötődő szervezet, illetve ehhez kapcsolódó politikai célú tevékenység nem folyhat az óvoda területén.

Az Önkormányzat elrendelheti az intézmény egyéb célokra való felhasználását (pl.: választások, elemi csapás esetén).

Az óvoda létesítményének, helyiségének használatát a Házirend szabályozza.

5.12   Reklámtevékenység
Óvodánkban a gyermekek fejlődését, a szülők tájékoztatását elősegítő, óvodánk tevékenységével, működésével kapcsolatos reklám anyagot az óvodavezető engedélyével szabad elhelyezni az arra kijelölt helyen.  Reklámot egészséges életmód, környezetvédelem, kulturális tevékenység témában lehet kihelyezni.

5.13.   Nyilatkozattétel rendje a tömegtájékoztató szervek részére

A televízió, a rádió, az írott és elektronikus sajtó képviselőinek adott mindennemű felvilágosítás, nyilatkozatnak minősül.

Felvilágosítás adás, nyilatkozattétel esetén a következő előírásokat be kell tartani:

· az óvodát érintő kérdésekben a tájékoztatásra, illetve a nyilatkozat adásra az óvodavezető, vagy az általa megbízott személy jogosult,

· a tájékoztatáshoz, nyilatkozat adásához az óvodavezető engedélye szükséges,

· a közölt adatok szakszerűségéért, pontosságáért, a tények objektív ismertetéséért a nyilatkozó felel,

· a nyilatkozatok megtételekor minden esetben tekintettel kell lenni a hivatali titoktartásra vonatkozó szabályokra, valamint az óvoda jó hírnevére és érdekeire,

· nem adható nyilatkozat olyan üggyel, ténnyel és körülménnyel kapcsolatban, amelynek idő előtti nyilvánosságra hozatala az óvoda tevékenységében zavart, anyagi vagy erkölcsi kárt okozna, továbbá olyan kérdésekről, amelyeknél a döntés nem a nyilatkozattevő hatáskörébe tartozik,

· a médiának adott nyilatkozattevőnek joga van arra, hogy a vele készített riport anyagát a közlés előtt megismerje,

· kérheti az újságírót, riportert, hogy az anyagnak azt a részét és szövegkörnyezetét, amely az ő szavait tartalmazza, közlés előtt vele egyeztesse.
5.14   Az óvoda házirendje

A házirend az óvodai élet szervezeti kerete, amely a szülők felé jogokat és kötelezettségeket, helyi szokásokat szabályoz. A házirend a szülők megismerési és egyetértési jogával, a nevelőtestület elfogadásával, valamint a fenntartó jóváhagyásával válik érvényessé. Szükség esetén kiegészíthető módosítható.

A házirend jól látható helyen, olvasható formában van kitűzve. 

5.14.1.  A gyermekek napi-  és hetirendje

A gyermekek napi- és hetirendjét a csoportnaplóban kell rögzíteni, amelynek időintervalluma nem térhet el az óvodai nyitva tartástól, szokás és szabályrendjétől, pedagógiai céljaitól. 

Az óvoda napi- és hetirendjéről a szülőket szülői értekezleten szóban, és a hirdető táblán írásban kell tájékoztatni.

Az óvodába a nap folyamán a szülők bármikor behozhatják, és elvihetik gyermekeiket, ha a délelőtti közös tevékenységeket és a délutáni pihenést nem zavarják.

5.14.2.  Hagyományok, ünnepek ápolásával kapcsolatos feladat szabályai

Koruknak megfelelően megismertetni a gyermekeket a népszokások, az ünnepek eredetével, megszerettetni a népi kultúrát, hogy szépséget és örömet találjanak benne. Elsajátíttatni a megfelelő magatartási és viselkedési formákat. Ünnepeink segítségével színessé varázsolni gyermekközösségünk életét. 

Az ünnepek, hagyományok szolgálják a nevelésben kitűzött célokat, az értékrendek – erkölcsi, érzelmi, esztétikai – megvalósítását. Nemzeti ünnepeink méltó megünneplésével hazaszeretetre nevelést, egészséges nemzettudat kialakítását valósítjuk meg.

Az ünnepek, megemlékezések, hagyományok lehetnek csoport és óvodai szinten, minden óvónő saját dokumentációjában tervezi meg az ünnepekre való ráhangolódást. 

Az óvodai szinten szervezett ünnepségeket egy-egy megbízott felelős fogja össze, és szervezi meg.

Az éves rend a munkatervben részletesen, feladatként megfogalmazásra kerül. Az ünnepek, hagyományok megvalósításának módja – nyílt, zárt – a helyi program céljainak figyelembe vételével történik.

A Magyar Köztársaság és Sülysáp Város lobogóját az intézmény homlokzatán állandó jelleggel el kell helyezni. Tisztántartása, épségének megőrzése kötelező.

Gyermekeink életéhez kapcsolódó ünnepeink, hagyományaink:

· Anyák napja
· Évzáró
· Gyermeknap
· Születésnapok
· Kirándulások

Néphagyományokhoz kapcsolódó ünnepek:

· Karácsony 

· Farsang
· Mikulás
· Húsvét
· Pünkösd 

A természettel szorosan összefüggő ünnepek:

· Állatok világnapja
· Víz Világnapja
· Föld napja
· Madarak és fák napja
Közművelődési intézmények látogatása:

· Színház
· Múzeumlátogatás
· Könyvtár
· Kiállítás 
Dolgozók közös hagyományai:

· Az új dolgozó köszöntése
· Nyugdíjas búcsúztató
· Közös ünnepként pedagógusköszöntő 

· Farsangolás 

· Közös kirándulások tartoznak

-    Karácsonyest  (felnőtt)

A hagyományápolás érvényesülhet:

 -   Jelkép használatával (zászló, jelvény stb.)

 -   Gyermekek ünnepi viseletével

 -   Az intézmény belső dekorációjával

A nevelőtestület feladata, hogy a meglévő hagyományok ápolásán túl újabbakat teremtsen, majd gondoskodjon az újonnan teremtett hagyományok ápolásáról, megőrzéséről.

5.15 Intézményünk jelképe

Az intézményi címer (jelvény):  

5.16.   A fakultatív hit- és vallásoktatás helye és eljárásrendje 

Intézményünkben a szülők kérése alapján a 4. sz. óvoda, és a Központi óvoda Halacska csoportja látja el a vallásos oktatást-nevelést.

Az 1., 2. és 3. sz. óvodában heti egy alkalommal hitoktatást tart az egyház által biztosított hitoktató.
A hitoktatás nem zavarja az óvodai életet, a nevelés folyamatát. Az óvoda biztosítja a tevékenységhez szükséges feltételeket.

5.17   Tankötelezettség óvodai feladatának ellátása

A jelenleg érvényben lévő közoktatási törvény előírásainak megfelelően:

· Abban az évben, amikor a gyermek augusztus 31-ig a hatodik életévét betölti, valamint az iskolába lépéshez szükséges fejlettséget eléri, tankötelessé válik, és a szülő köteles gyermekét beíratni iskolába.

· Amennyiben a gyermek nem éri el a szükséges fejlettséget, óvodában maradhat az alábbi esetekben:

· Abban az évben, amelyikben a hatodik életévét betölti, az óvodavezető jogosult döntést hozni arról, hogy még egy évig az óvodában maradjon. 
· Attól az évtől kezdődően, melyben a hetedik életévét betölti a gyermek, a Szakértői és Rehabilitációs Bizottság javaslatára maradhat augusztus 31-e után még egy nevelési évre. 

· A fenti esetek mindegyikénél, amennyiben a szülő és pedagógus között az iskolaérettséggel kapcsolatban véleménykülönbség jelentkezik, a Nevelési Tanácsadó iskolaérettségi vizsgálatán készített szakvélemény a mérvadó. 

5.18   Az intézményi védő-óvó előírások rendje

5.18.1. Alapvető kötelezettségek, egészségvédelmi szabályok
· Az óvoda területén lázas, beteg gyermek nem tartózkodhat, ellátásáról, elkülönítéséről távozásáig gondoskodni, valamint a szülőt azonnal értesíteni kell.

· Betegsége után orvosi igazolással jöhet közösségbe.

· Fertőző betegség esetén a szülő kötelessége az óvodát értesíteni.

· A további megbetegedések elkerülése érdekében fokozott figyelmet kell fordítani a fertőtlenítésre.

· Elkülönítve kell elhelyezni a lázas beteg gyermeket. Felügyeletéről óvónő, vagy dajka gondoskodik hazameneteléig.

· A gyermekeket az óvoda orvosa (az Önkormányzat Óvodaorvossal kötött megállapodás alapján) látja el. 

· Az óvoda védőnője az óvoda orvosával, és az óvodavezetővel egyeztetett időpontokban végzi meghatározott feladatait.

· A vezető feladata, hogy a Gyermekjóléti Szolgálattal, az óvoda egészségügyi ellátását biztosító egészségügyi szolgáltatóval való kapcsolattartás folyamatos legyen.

· Az óvodában gondoskodni kell - évente legalább egyszer - a gyermekek fogászati szűréséről.
· Fizikai állapot, súly-, magasság felmérése évente két alkalommal történik.

5.18.2. Az intézmény alkalmazottainak egészségügyi felügyelet és ellátás rendje
Az intézmény munkavállalóinak jogszabályban kötelezően előírt üzemorvosi ellátását a fenntartó által kijelölt üzemorvos végzi.
Az intézmény dolgozóinak munkaköri alkalmassági orvosi vizsgálatát – amely lehet:

· előzetes munkaköri és szakmai alkalmassági,

· időszakos munkaköri és szakmai alkalmassági vizsgálat,

· soron kívüli munkaköri, szakmai, ill. személyi higiénés alkalmassági vizsgálat 

a foglalkozás-egészségügyi orvos végzi.

5.18.3 Az intézmény védő-, óvó-, szociális előírásainak szabályai
Az intézmény összes dolgozójának kötelessége, amennyiben balesetet előidéző veszélyt észlelt azt megszüntesse, vagy a megszüntet és érdekében intézkedjen.

Az óvodán kívül szervezett programok idejéről az óvodapedagógus köteles a szülőt tájékoztatni, valamint a feltételeket biztosítani (megfelelő számú kíséret, névsor, engedély).

A gyermekekkel ismertetni kell a testi épségükre vonatkozó előírásokat, veszélyforrásokat.

Fertőző megbetegedés esetén az óvoda vezetője vagy képviselője azonnal, jogszabályoknak megfelelően intézkedik.

Az intézmény területén szeszes italt fogyasztani tilos.
Dohányozni az óvoda egész területén tilos. Figyelmen kívül hagyása esetén a munkavédelmi ellenőrzés során kirótt bírságot a dolgozó köteles megfizetni.
Gyermekek által használt helyiségben, utcai cipőben tartózkodni nem szabad.
Az óvoda épületében és az udvarán gyermek (testvér sem) felnőtt felügyelete nélkül nem tartózkodhat, csak az óvodába beíratott gyermekekért vállalunk felelősséget.

Az udvaron való tartózkodás idején is a szülők az óvó néninek adják át és kérjék el gyermeküket, átvétel után az óvoda udvarát játszótéri tevékenységre nem használhatják a balesetek elkerülése végett.
A gyermekbalesetek megelőzése miatt a gyermekek között mobiltelefon használata nem megengedett. 
Az óvodai telefon használata csak hivatalos ügyintézésre korlátozódik. 
5.18.4 A gyermekbalesetek megelőzése és a baleset bekövetkeztekor szükséges feladatok
A gyermekek egészsége és testi épségének védelme érdekében minden óvodai dolgozó kötelessége a foglalkozásokkal együtt járó veszélyforrásokra, a tilos és az elvárható magatartásformákra a figyelmet felhívni. Az óvodai nevelési év megkezdésekor, óvodai tevékenységek alkalmával: kirándulások és egyéb külön szervezett tevékenységek előtt – fel kell hívni a figyelmet az eszközök helyes használatára, a biztonságos közlekedésre, a helyes viselkedésre. Az ismertetés a gyermekek életkorának megfelelő szintű kell, hogy legyen.          Az ismertetés tényét, tartalmát, időpontját az adott csoport csoportnaplójában kell dokumentálni.

Gyermek egyedül nem jöhet az óvodába, a szülő az óvodapedagógusnak köteles átadni, aki az egész nap folyamán vigyáz biztonságára.

Az óvoda épületében és udvarán található játékeszközökkel kapcsolatos baleset veszélyéről a gyermekeket felvilágosítjuk, felügyeletükről napközben folyamatosan az óvodapedagógus gondoskodik. Az óvodapedagógus köteles az óvodai nevelés folyamatában a gyermekeket koruknak, fejlettségüknek megfelelően tájékoztatni a veszélyforrásokról, az elvárandó magatartásról.      A tájékoztatás folyamatosan, szükség szerint történik. 

Gondoskodni kell az épületben, illetve a helységek berendezésében rejlő balesetveszély elhárításáról

Gondoskodni kell az udvari játékok stabilitásáról és a felnőttek felügyeletéről

Kirándulások előtt fel kell hívni a gyermekek figyelmét a hegyoldalon történő közlekedésre, alapvető közlekedési szabályokra, vízparton a víz veszélyére, a növények és az esetlegesen közelükbe merészkedő állatok veszélyeire.

Megfelelő pedagógus létszámmal kell biztosítani a gyermekek felügyeletét (10 gyermekenként   1 fő óvodapedagógus, + 1 fő dajka).

Az udvari eszközök balesetmentes használatáért az óvónők csak a szülők távollétében, a gyermekek átvételétől az átadásáig vállalhatják a felelősséget.

A szülők kötelesek telefonszámukat, munkahely és lakáscímet, elérhetőségüket, annak változásait bejelenteni, hogy betegség, baleset esetén azonnal értesíteni tudjuk őket, mellyel egy időben szükség szerint értesítjük az óvoda orvosát és a mentőket is.

A kormány 119/2003. (VIII. 14.) Kormányrendelet alapján minden 3. életévét betöltött gyermek balesetbiztosításban részesül, a további élet- és balesetbiztosításokról – igényeik szerint – a szülők egyénileg gondoskodhatnak 

Az esetlegesen mégis bekövetkező baleset esetén az óvodapedagógus teendőinek sorrendisége

· Elsősegélynyújtás, sérült ellátása.

· Orvoshoz szállítás, illetve mentő értesítése (szükség szerint).

· Szülő értesítése.

Az intézményvezető feladata a balesetek kivizsgálása, jegyzőkönyv készítése, melyet megküld a fenntartó önkormányzat jegyzőjének.

5.18.5 Rendkívüli esemény, bombariadó, természeti katasztrófa esetén szükséges teendők

Az óvoda működésében rendkívüli eseménynek kell tekinteni minden olyan előre nem látható eseményt, amely a nevelőmunka szokásos menetét akadályozza, ill. a gyermekek és a dolgozók biztonságát és egészségét, valamint az intézmény épületét, felszerelését veszélyezteti.

Prevenciós feladatok

Kiterjed az intézmény valamennyi dolgozójára, az óvodás gyermekekre, és azokra a személyekre, akik használói az intézménynek. 

Az intézmény riasztási tervét a veszélyhelyzeti teendők sorrendjét (tűzriadó, bombariadó stb.) a gyakorlatok során kell kipróbálni. A gyakorlatokról jegyzőkönyv készül. 

Rendkívüli események bekövetkezésekor (tűzriadó, bombariadó, stb.) az óvodavezetés (óvodavezető, helyettesek, megbízott felelősök) az óvoda szabályzataiban rögzített szükséges intézkedéseket haladéktalanul megkezdi, elsődlegesen a gyermekek biztonságának figyelembevételével, szükség esetén, tűzvédelmi-katasztrófavédelmi szakember értesítésével. 

A szülőket a rendkívüli esetekről és a megtett intézkedésekről tájékoztatni szükséges.

A gyermekek menekítése az épületből, a csoportokban kifüggesztett menekülési rajz szerint történik. 

Ha az időjárás fedett helyet követel, akkor a gyermekeket egy másik intézménybe kell menekíteni (WAMK, Szent István Ált. Isk., Móra F. Ált. Isk.).
Vezetői utasítás, szükséges feladatok

· csoportok (valamennyi gyermek) gyors, fegyelmezett távozásának irányítása,

· szülők értesítése rendkívüli esetben,

· jegyzőkönyv készítés

Óvónők feladata

· a gyermekek megnyugtatása, az épület elhagyása a megbeszélt módon és célhelyre

· a várakozás ideje alatt a gyermekek lehetőségen belüli foglalkoztatása (megnyugtatása).

Legfontosabb telefonszámok

Segélyhívó:
112

Mentők:
104 

Rendőrség:
107

Tűzoltóság:
105

Fenntartó:
435-001 

5.19   Az étkezéssel kapcsolatos feladatok

Az étkezéssel kapcsolatos munkafolyamatokat végzőknek érvényes egészségügyi nyilatkozattal és munkaköri alkalmassági orvosi véleménnyel kell rendelkezni.

Az étkeztetésre, kiszolgálásra előírt szabályokat a munkabiztonsági szabályzatnak, és a HACCP szabályzatainak megfelelően kell ellátni.

A mosogatás, fertőtlenítés előírásait kötelező betartani és kifüggeszteni a tálaló konyhában.

Tálaláshoz a dajkáknak és óvónőknek is az előírt öltözéket kell viselni.

Óvodánk alkalmazottainak az étkezés jog és nem kötelezettség.
A heti étrend kiírása az óvodánk előterében a szülők tájékoztatását szolgálja.

ÁNTSZ és az óvoda konyhájára vonatkozó minőségbiztosítási előírások értelmében az óvodába házilag készített süteményeket, ételeket behozni TILOS. Ez alól kivétel a gyermekek egyéni érzékenysége miatti, otthon készített étel, mely az óvodában csak szülői kérvény és nyilatkozat utáni Intézményvezetői engedély alapján fogyasztható.

A dajkák a konyha által biztosított ételből és a gyermekek születésnapi kínálására behozott élelmiszerből (ha az ÁNTSZ másként nem rendelkezik), ételmintát kötelesek eltenni, melyet 48 órán keresztül meg kell őrizni.

Születésnapi, névnapi kínálásnál elsősorban az egészséges táplálkozást elősegítő gyümölcs-zöldség jellegű kínálást valósítjuk meg. Tortát csak a készítés helyének, idejének és a szavatosság lejártának igazolásával hozhatnak be a szülők, melyből ételmintát teszünk el (ha az ÁNTSZ másként nem rendelkezik). 

Kirándulások alkalmával kiegészítő tízórai (gyümölcs, kisdobozos üdítőital) kiegészítheti az óvodai étrendet. Az egész csoport számára vitamin pótlására szolgáló gyümölcs, zöldség biztosítása a heti „gyümölcsnap” alkalmával bővülhet, a szülők támogatásával.

A korán érkező gyermekek részére biztosítjuk az otthonról hozott, egészséges táplálkozásnak megfelelő élelmiszer elfogyasztását. 
5.20   Az óvoda működésének folyamata

5.20.1  Az óvoda ügyintézése

Az óvoda ügyintézését, a mindenkori előírások betartása mellett egyszemélyi felelősséggel az óvodavezető látja el.
Az ügyintézés folyamatos feladatai megoszlanak az óvodavezető, óvodatitkár, helyettesek között.

Munkájukat a munkaköri leírás tartalmazza.

5.20.2  Az óvoda ügyvitele

A csoportdokumentációk a PP-ban rögzítettek, vezetése az óvodapedagógusok feladata.          Az óvodapedagógusok feladata gondoskodni arról, hogy minden dokumentáció elzárva legyen tárolva. A gyermekcsoportba járó gyermekek adatait, szüleik elérhetőségeit, az egész nyitvatartási idő alatt úgy kell tárolni, hogy a mindenkori intézkedésre jogosult számára hozzáférhető legyen.

Az egyéb, gyermekeket érintő dokumentáció vezetése a felelősök, munkaközösség vezetők, team tagok feladata. Az óvoda egészét érintő dokumentációért az óvodavezető felelős. Munkáját az óvodatitkár és a helyettes segíti.

Az óvoda munkájáról, belső életéről információt adni az óvodavezető és annak megbízottja az illetékes (hatóságok).
Az adatszolgáltatás valódiságáért, pontosságáért az óvodavezető a felelős.

5.20.3  A dokumentumok kötelező nyilvánossága 

Az intézmény közfeladatot lát el, jogszabályban meghatározottaknak megfelelően köteles a közérdekből nyilvános működési alapdokumentumait nyilvánosságra hozni, mely kötelezettségének eleget tesz a dokumentumok megtekintési helyének megjelölésével, a tájékoztatást adó személy kijelölésével, valamint a tájékoztatás időpontjának meghatározásával.

A közérdekből nyilvános dokumentumok hivatalos tárolási helye: székhely intézményben, az irodában. 

Az óvodavezető a felelős azért, hogy mindig az érvényben lévő, hatályos dokumentumok legyenek itt elhelyezve. 
Ezekben a helyiségekben 1-1 hiteles példányt kell tartani a következő dokumentumokból: 

· Pedagógiai program, 

· SZMSZ, 

· Házirend, 

· Éves munkaterv 

A dokumentumok hozzáférhetőségét az érdeklődők számára oly módon kell biztosítani, hogy azok helyben olvashatók, tanulmányozhatók legyenek. 

Tájékoztatást adó személy: az óvodavezető és a vezető-helyettesek.
Az SZMSZ mellett a házirendet is nyilvánosságra kell hozni, valamint egy példányát a gyermekét beíratni kívánó szülő kezébe kell adni, illetve igénye szerint számára e-mailben elküldeni.
A házirend nyilvánosságra hozatala a szülői értekezleteken történik, majd a megismerhetőség folyamatos biztosítása érdekében az intézmény épületében kifüggesztjük. A házirend szülők számára történő átadásáért a vezető a felelős. 

5.20.4. Elektronikusan előállított papíralapú nyomtatványok hitelesítésének rendje
A nevelési-oktatási intézmény által használt nyomtatvány lehet

a) nyomdai úton előállított, lapjaiban sorszámozott, szétválaszthatatlanul összefűzött papíralapú nyomtatvány,

b) nyomdai úton előállított papíralapú nyomtatvány,

c) elektronikus okirat,

d) elektronikus úton előállított, papíralapú nyomtatvány.

Az elektronikus okirat az oktatásért felelős miniszter által jóváhagyott rendszer alkalmazásával elektronikus úton előállított, elektronikusan tárolt irat.

Az óvoda által használt nyomtatvány

a) a felvételi előjegyzési napló,

b) a felvételi és mulasztási napló,

c) az óvodai csoportnapló,

d) az óvodai törzskönyv,

e) óvodai és iskolai egészségügyi törzskönyv

f) a tankötelezettség megállapításához szükséges szakvélemény (a továbbiakban: óvodai szakvélemény).

A hitelesítés módja: az intézményvezető vagy intézményvezető-helyettes által aláírt, dátummal, bélyegzővel ellátott okirat. Jobb felső sarkában iktatószám szerepel.
6.   A pedagógiai munka belső ellenőrzésének Részletezése

A pedagógiai munka belső ellenőrzésének célja, az alkalmazott ellenőrzési módok, az ellenőrzés területei
6.1 A pedagógiai munka belső ellenőrzésének célja, hogy:

· biztosítsa a vezetőnek a megfelelő mennyiségű és minőségű információt, segítse a vezetői irányítást, a döntések megalapozását, 

· jelezze az alkalmazottaknak és a vezetőnek a pedagógiai, és jogi követelményektől való eltérést, 

· megszilárdítsa a belső rendet és fegyelmet,

· tárja fel a szabálytalanságokat, hiányosságokat, mulasztásokat, eredménytelenségeket,

· tárja fel az intézmény nevelési programja és az óvodai nevelés országos alapprogramja végrehajtásának hiányosságait
6.2 Az alkalmazott ellenőrzési módok a következők:
· Átfogó az ellenőrzés, ha az intézményi pedagógiai munka, tevékenység egészére irányul, ellenőrzi a nevelési program, az óvodai nevelés országos alapprogramja és a pedagógiai jellegű minőségcélok teljesülését szolgáló intézkedési tervek, pedagógiai feladatok végrehajtását, azok összhangját. 

· A célellenőrzés: egy adott részfeladat, részterület feladatai végrehajtásának ellenőrzése.

· A témaellenőrzés: azonos időben, több érintettnél ugyanarra a témára irányuló, összehangolt ellenőrzés. Célja az általánosítható következtetések levonása az intézkedések érdekében.

· Utóellenőrzés: egy korábban lefolytatott ellenőrzés alapján tett intézkedések végrehajtásának ellenőrzésére irányul.
6.3 A pedagógiai munka ellenőrzésének főbb területei: 

 Az óvodai nevelésre vonatkozóan:
· a nevelési program feladatainak végrehajtása,

· teljesítményértékelési szempontok,

· a munkatervi feladatok határidős megvalósítása, 

· a nevelés tartalmának, színvonalának viszonyítása a követelményekhez, 

· a pedagógusok módszertani munkájának ellenőrzése,

· a dolgozók munkafegyelmének ellenőrzése, 

· a gyermekek elméleti, gyakorlati ismereteinek és képességeinek, magatartásának és szorgalmának felmérése, értékelése, 

· a pedagógiai munkához kapcsolódó tanügyi nyilvántartások, az óvodai csoportnaplók és más tanügyi dokumentumok folyamatos és szabályszerű vezetésének ellenőrzése,

· a szakmai felszerelések, a szertárak, csoportszobák berendezéseinek szabályszerű használata, 

· a gyerekek, alkalmazottak egészség- és balesetvédelmi, tűzrendészeti oktatása, 

· a fenntartó által előírt külső ellenőrzések végrehajtása.

6.4. Az ellenőrzés végrehajtása

A pedagógiai munka belső ellenőrzésére vonatkozó terv része az éves belső ellenőrzési tervnek, melyet az éves munkaterv mellékleteként az intézményvezető készít el. Az éves belső ellenőrzési terv tartalmazza a pedagógiai munka belső ellenőrzésén kívül az intézményműködés törvényességének, a vagyonvédelem, a takarékosság, a munkavédelem, a tűz és balesetvédelem, alkalmazottak egészségügyi alkalmasságának biztosítottságával kapcsolatos, az alkalmazottak munkavégzésének  munkaköri leírásnak való megfelelőségét áttekintő ellenőrzést is. 
Az éves belső ellenőrzési terv tartalmazza továbbá, az ellenőrzést végzők megnevezését, az ellenőrzés időpontját és időtartamát.

Az ellenőrzést végző személy vagy személyek összegzik az ellenőrzés megállapításait – (a feltárt hiányosságokat, és a kedvező tapasztalatokat is célszerű bemutatni) – az ellenőrzött személy véleményét kifejtheti az ellenőrzés megállapításaival kapcsolatosan. 

Az értékelő megbeszélésen mindig rá kell mutatni:

· a hibák és a mulasztások jellegére,

· a rendszerbeli okokra,

· az előidéző körülményekre,

· a felelős személyekre. 
A megállapított hiányosságok megszüntetésére, a megállapítások hasznosítására, az ellenőrzött tevékenység javítására vonatkozó intézkedési javaslatokat is az értékelő megbeszélésen kell egyeztetni.

Az értékelő megbeszélésről jegyzőkönyv készül, melyet az ellenőrzést végző ír alá.                      A jegyzőkönyv az ellenőrzött nyilatkozatával zárul. 
Az ellenőrzést követő intézkedések:
Az értékelő megbeszélés után a szükséges szóbeli vagy írásbeli intézkedéseket a felelős vezető köteles megtenni. Kirívó szabálytalanság vagy hiányosság esetén az intézmény vezetője rendeli el a szükségesnek ítélt intézkedéseket, az esetleges fegyelmi eljárást.
6.5  Az intézményvezető ellenőrzési illetékessége 

Az intézményvezető egyszemélyes felelős vezető. Ellenőrzési joga mindenre kiterjed. 

Ellenőrzési feladatai:

· Biztosítja az ellenőrzési rendszer működtetésének tárgyi- és személyi feltételeit,

· Elkészíti az éves belső ellenőrzési tervet, amely az éves munkaterv melléklete,

· Határidőket ad az éves ellenőrzési ütemterv és az ellenőrzési programok összeállítására,

· Megköveteli a belső ellenőrzési rendszer hatékony működését,

· Megtartja (megtartatja) az értékelő megbeszéléseket

Illetékessége kiterjed az alábbiakra:
· Nevelési program feladatainak végrehajtása,

· Munkatervi feladatok megvalósítása, 

· A nevelés-oktatás tartalmának, színvonalának viszonyítása a követelményekhez,

· A pedagógusok szakmai és módszertani felkészültségének, tevékenységének vizsgálata, 

· Pedagógusok és más közalkalmazottak munkafegyelmére, 

· Tanügyi dokumentáció: a törzskönyvek, naplók, nyilvántartások, statisztikák vezetése,

· Az értékelések készítése,

· A túlórák, helyettesítések pontos megállapítása, 

· Gyermek- és ifjúságvédelmi munka, 

· Az intézményi rendezvényeken való feladatellátás minősége, 

· Az intézményi tulajdon védelme, a balesetek megelőzése. 

· Egészség- és balesetvédelmi, valamint tűzrendészeti ellenőrzés

· A fenntartó által előírt ellenőrzések végrehajtása
6.6   Óvodai iratok kivitele az óvodából

Óvodai iratokat az óvoda területéről kivinni tilos. Kivételt képez, amikor erre a vezető külön utasítást ad.

6.7   Pedagógiai dokumentáció

A pedagógiai dokumentációt a PP rögzíti.
6.7.1 Az intézményi dokumentumok nyilvánosságával kapcsolatos rendelkezések

	Dokumentumok megnevezése
	Megismertetése, tájékoztatás
	Időpont

	PP
	Szóban értekezleteken

Vezetői irodában megtekinthető
	Év elején

Egész évben

	SZMSZ
	Egyetértési jog gyakorlására – szóbeli tájékoztatás, Szülők, SZSZ

Vezetői irodában megtekinthető
	Év elején

Egész évben

	Házirend
	Szóban értekezleten

Vezetői irodában megtekinthető

Szóbeli tájékoztatás
	Év elején

Egész évben

Szükség szerint

	Jegyzőkönyvek
	Szülőket érintő tartalom esetén egyeztetés szerint
	Szükség szerint

	Munkatervek
	Szülőket érintő részterületek

Szóbeli tájékoztatás

Vezetői irodában  megtekinthető
	Csoport értekezlet

Szükség szerint 

Egész évben


Az adatvédelem az óvoda minden dolgozója számára kötelező.

6.8   Jutalmazás elvei, formái

Jutalom adható, ha az Államháztartási törvény, annak végrehajtási rendelete, valamint az intézményi költségvetés azt lehetővé teszi. Adhatják az óvoda vezetője, illetve a fenntartó.

Jutalomban részesülhet az a dolgozó:

· aki képességeihez mérten minőségi, kiemelkedő munkát végez, 

· pedagógiai munkája, eredményessége kihat, befolyásolja a gyerekek pozitív személyiségfejlődését,

· munkatársaival való kapcsolata konstruktív, tartalmas,

· részt vesz az óvoda arculatának eredményes kialakításában, pedagógiai, tárgyi, személyi életének gazdagításában,

· munkafegyelme, hatása a testületre pozitív hatással bír
Jutalomban nem részesülhet az a dolgozó, aki:

· fegyelmi vétséggel kapcsolatos eljárás alatt áll,

· még nem rendelkezik fél éves közalkalmazotti jogviszonnyal,

· munkaköri kötelezettségeit részben vagy egészben nem teljesítette,

· részére kiadott, vállalt feladatokat határidőn belül nem teljesítette maradéktalanul
A dicséret, jutalmazás formái lehetnek:

· egyéni és csoportosan történő,
· szóban és írásban,
· tárgyi jutalom, ajándék és díjazás
A jutalmazás megítélését segíti:

· a vezető rendszeres ellenőrző, értékelő, segítő munkája,

· a külső - belső személyek, csoportok, szervezetek szóbeli- írásbeli megítélése
7.     A SZÜLŐK  ÉS ÓVODAPEDAGÓGUSOK  KAPCSOLATÁNAK RENDJE

A szülők és az óvoda pedagógusai a jogszabályok betartásával, a helyi sajátosságok figyelembe vételével – a gyermekek nevelésében, óvásában, szociális segítségben, a hátrányok leküzdésében - kölcsönös folyamatos kapcsolattartás elengedhetetlen. A szülők és óvodapedagógusok között a nevelési célok, feladatok összehangolására lehetőség nyílik óvodai, csoport és egyéni szinten. Az együttműködés formáit az óvodapedagógusok a családok ismeretében – velük egyeztetve, igényeikhez igazodva – választják meg. (Lehetnek nyílt napok, játszódélután, nyilvános ünnepélyek, köszöntések, munkadélutánok, fogadó órák, csoport és összevont szülői értekezletek, családlátogatás, és egyéb más módon csoportonként meghatározva.) 

Az információk áramlása szülői képviselet útján, nevelési értekezleteken, közös rendezvényeken való részvétellel és a PP -ban meghatározott módon lehetséges. Fontos, hogy valamennyi információ eljusson az óvodavezetőhöz. 
7.1 A Szülői Szervezet  (SZSZ)

A szülők az óvodában a Ktv.-ben meghatározott jogaik és kötelességeik teljesítésének érdekében szülői szervezetet hozhatnak létre.
A szülői szervezetnek minden olyan esetben véleményezési, egyetértési joga van, amiben jogszabály ezt előírja (pl.: vezető választása, szabályzatok elfogadása, stb.), és amiben az intézmény vezetése ezt szükségesnek tartja, és azt külön kéri. 

Az óvodai szülői szervezet figyelemmel kíséri a gyermeki jogok érvényesülését, a pedagógiai munka eredményességét.

Az óvodai csoportok szülői szervezeteit az egy csoportba járó gyermekek szülei alkotják.            A csoportok szülői szervezetei, az általuk meghatározott rend szerint működnek.

Minden gyermekcsoport szülői közössége képviselőket választ és a képviselők alkotják az óvodai Szülői szervezetet (továbbiakban: SZSZ), élén a megválasztott elnökkel. 

Az óvodai szintű szülői közösség az óvodavezető, a csoportszintű ügyekben a csoport szülői közösségének képviselőivel az óvodapedagógus, valamint az óvodapedagógus területét meghaladó ügyekben az óvodavezető, vagy helyettese tart kapcsolatot.

A SZSZ működési rendjéről a szülők maguk döntenek, egyúttal programjukat is elkészítik, megválasztják tisztségviselőiket és kezdeményezhetik óvodaszék létrehozását. A szülői szervezet együttműködik az intézmény vezetőjével, például a feladatok összehangolásában, törvény érvényesítésében, házirend, PP, a MIP véleményezésében. A szülői szervezetek (közösségek) kérdéseiket, véleményüket, javaslataikat a SZSZ elnöke segítségével juttatják el az óvoda vezetőjéhez.
Az SZSZ munkatervében meghatározza azokat a feladatokat is, hogyan és milyen módon segíti az óvodában folyó nevelő-oktató munkát.

Az együttműködés és kapcsolattartás során az óvodavezető feladata, hogy az óvodai SZSZ jogainak gyakorlásához szükséges információkat, adatokat, dokumentumokat az Óvoda az óvodai SZSZ részére biztosítsa.
Az óvodai SZSZ döntési jogot gyakorol:

a) saját működési rendjének kialakítása során,

b) munkatervének elfogadása során,

c) tisztségviselőinek megválasztása során.

Véleményezési jogot gyakorol az Óvoda alábbi szabályzata elfogadása során, illetve az intézmény működését érintő alábbi esetekben:

a) Pedagógiai Program elfogadása és annak módosítása,

b) Óvoda Szervezeti és Működési Szabályzata elfogadása és annak módosítása,

c) Óvoda Házirendje elfogadása és annak módosítása,

d) szülőket anyagilag érintő ügyek,

e) szülői értekezletek napirendjének meghatározása,

f) hit- és vallásoktatás idejének és helyének meghatározása,

g) óvodavezetői pályáztatás, 

h) gyermekek nagyobb csoportját érintő minden ügyben
Az óvodai Szülői Szervezet egyetértési jogot gyakorol:

a) az óvodai dokumentumok nyilvánossá tételének módjával, és a dokumentumok módosítási lehetőségeivel kapcsolatban,

b) az Óvoda Adatvédelmi Szabályzata gyermekeket érintő, személyes adatainak kezelésével kapcsolatban.

A szülők és az óvodapedagógusok között a nevelési feladatok összehangolására lehetőség van az alábbi esetekben:

a) nyílt napokon,

b) nyilvános ünnepélyeken,

c) családlátogatásokon,

d) fogadóórákon

e) az SZSZ képviselőjének részvételével a nevelőtestület értekezletein,

f) a gyermekvédelmi intézkedéseken keresztül,

g) az óvodai rendezvények közös szervezése során.

Az együttműködés és kapcsolattartás során a vezetők feladata, hogy az óvodai Szülői Szervezet jogainak gyakorlásához szükséges:

· Információs bázis megadása (az intézmény nyilvános dokumentumai, az intézmény működésével kapcsolatos irat), a hozzáférés biztosítása

· Közvetlenül rendelkezésre bocsássa azokat a dokumentumokat, melyek az óvoda Szülői Szervezet jogainak gyakorlásához szükségesek

· Óvodán belül megfelelő helység, szükséges berendezés biztosítása

7.1.1 A szülői panaszok kezelése 

A szülők észrevételeiket, javaslataikat szóban vagy írásban, a házirendben szabályozottak alapján először a csoportban dolgozó óvodapedagógusokkal kell egyeztessék. Ezt követően fordulhatnak az óvoda vezetőjéhez. Az óvoda vezetője 15 napon belül az írásban benyújtott panaszokra, észrevételekre írásban válaszol.

7.1.2   Gyermekvédelmi munka feladata a szülői közösségben

Az intézmény gyermekvédelmi felelőse együttműködik az szülői szervezettel, a gyermeki, szülői, és személyiségi jogok tiszteletben tartásával. Közös feladatuk a prevenció, segítségadás, az együttműködés helyes formáival.

8.    AZ ÓVODA ÉS  KÖZVETETT PARTNEREINEK   KAPCSOLATTARTÁS RENDJE

A fenntartóval való kapcsolat nem mérlegelés tárgya, az alá- fölérendeltségből következik.       A kapcsolat formája az Önkormányzati Minőségirányítási Programban megfogalmazott elvárásokból következik. 
Legfontosabb feladat a pozitív viszony kiépítése, az összehangolt együttműködés, megfelelő információáramlás.
Egészségügyi intézménnyel való együttműködés (gyermekorvos, óvodaorvos, védőnő, fogorvos) :
A nevelés egészséges és biztonságos feltételeinek megteremtése a rendszeres egészségügyi vizsgálatok megszervezése. Előadások szervezése, melyben segítséget nyújthatnak a szülőknek a gyermekek egészséges nevelése érdekében.

Általános iskolákkal való együttműködés:
Az óvodák megismerésére nyílt napokon és az együttműködési megállapodásban lefektetett programokon biztosítunk lehetőséget. A tanítónőknek óvodalátogatási lehetőségeket biztosítunk. Az iskolákban nyílt órákon veszünk részt, amelyen keresztül betekintést nyerhetünk az iskolában folyó munkába, amely elősegítheti az intézmény, kedvező megítélését. A nagycsoportosoknak iskolalátogatást szervezünk.
Az iskolásokat meghívjuk óvodánk nagyobb rendezvényeire. A pedagógusokat meghívjuk az óvoda szülői értekezletre az óvodák szülői értekezleteire, ahol lehetőséget kapnak az iskola munkájának bemutatására.
WAMK: programok látogatása, előadásokon való részvétel, könyvtárlátogatás
Nevelési Tanácsadó, Szakértői Bizottsággal való együttműködés: 
Fogyatékosság szűrése, vizsgálata alapján javaslatot tenni a gyermek különleges gondozás keretében történő ellátására, az ellátás módjára, formájára és helyére, az ellátáshoz kapcsolódó pedagógiai szakszolgálatra.
A gyermekjóléti szolgálattal való kapcsolattartás 
A gyermekek veszélyeztetettségének megelőzése és megszüntetése érdekében az óvoda gyermekvédelmi megbízottja telefonon, írásban és személyes találkozások keretében tartja a kapcsolatot a Gyermekjóléti Szolgálattal. Kölcsönösen tájékoztatják egymást tapasztalataikról.
A kapcsolattartás formái, lehetséges módjai:

· a Gyermekjóléti Szolgálat értesítése telefonon és írásban, abban az esetben, ha az óvoda a szolgálat beavatkozását szükségesnek látja,

· esetmegbeszélés – az óvoda részvételével a szolgálat felkérésére,

· előadásokon, rendezvényeken való részvétel.

Az óvoda segítséget kér a Gyermekjóléti Szolgálattól, ha a gyermeket veszélyeztető okokat pedagógiai eszközökkel nem tudja megszüntetni, illetve a gyermekközösség védelme érdekében indokolt.

A segítségkérés indokoltságának fennállásáról az intézményvezető dönt a gyermekvédelmi felelős. Felvetése, vagy saját információi alapján a gyermekvédelmi felelőssel való konzultáció után

A gyermekjóléti szolgálat által javasolt intézményi intézkedések mérlegeléséről, alkalmazásáról az intézmény vezetősége dönt. Az intézkedés végrehajtásának és eredményességének figyelemmel kísérése a gyermekvédelmi felelős feladata, tapasztalatairól minden lényeges történés után vagy elmaradása esetén beszámol az intézményvezetőnek.      A tudomására jutott információt haladéktalanul megosztja az intézményvezetővel.

A külső kapcsolatok formája és módja
A vezető és az intézmény képviseletével munkaköri leírásban vagy munkatervben megbízott dolgozók munkakapcsolatot tartanak a társintézmények azonos beosztású alkalmazottaival az alábbi módokon: 

· közös értekezletek tartása, ünnepélyek rendezése,

· szakmai előadásokon és megbeszéléseken való részvétel,

· módszertani bemutatások és gyakorlatok tartása,

· intézményi rendezvények látogatása,

· hivatalos ügyintézés levélben vagy telefonon, 

· esetmegbeszélés,
· tájékoztatólevél

Gyakorisága: havonta, évente, kétévente, ill. szükség szerint.
Az óvoda vezetőjének, és munkatársainak feladata, hogy nevelő munkájához kialakítsa, megismerje a segítő hátteret és szoros, folyamatos kapcsolatot építsenek ki. 

A kapcsolatot a vezető megbízásából a felelősök végzik. Munkájukról, eredményeikről évente, illetve szükség szerint beszámolnak az óvodavezetőnek.

A kapcsolattartás legmagasabb szintje az óvodavezető feladata. 

A kapcsolatok sokfélesége fontos és hasznos, intézményünk életében. Eredményessége függ igényességünktől, intelligenciánktól, empátiás készségünktől. Óvodánk dolgozói a kapcsolatteremtés és kapcsolattartás részesei. 

A kapcsolatok lényegesebb jegyei:

· helyes idő és helyzet megválasztása, naprakészsége,

· érzelmi ráhangoltság,

· felkészítés, előkészületek: hitelesség, beszédstílus,

· fontos, hogy kinek, mit szeretnénk mondani, megnyerni egy feladatnak.

A kapcsolatok összetartója a gyermek. A nevelés céljának megvalósításához, minden információra szükség van, ami a gyermekek sokoldalú személyiségfejlődését elősegíti.               (A partnerekkel való kommunikáció módjait az MIP-ban rögzítettük.)

A tagintézménnyel való kapcsolattartás rendje

A kapcsolattartás rendjével szemben támasztott követelmények:

Az intézménynek a tagintézménnyel folyamatos, napi kapcsolatot kell fenntartania.

A napi kapcsolattartásnál az intézményvezetőnek és a tagintézmény vezetőnek is kezdeményeznie kell a kapcsolatfelvételt.
Az intézményvezető a kapcsolattartásnál köteles figyelembe venni:

· az egyes vezetői döntéseinél, illetve vezetői jogkörében eljárva a 
tagintézményt illetve annak dolgozóit hátrányos megkülönböztetés nem érheti,

· az intézmény munkáját, rendezvényeit úgy kell megszerveznie, irányítania, hogy a tagintézmény is megfelelő súlyt kapjon.

A tagintézmény vezetői kötelesek minden intézményvezetői jogkörrel kapcsolatos, fontos eseményt, körülményt, tényt időben jelezni az intézményvezető felé.

A kapcsolattartás formái:


- személyes megbeszélés, tájékoztatás


- telefonos egyeztetés, jelzés


- írásos tájékoztatás


- értekezlet


- a tagintézmény ellenőrzése

9.   zÁRÓ RENDELKEZÉS

Az SZMSZ a fenntartó jóváhagyását követően lép hatályba, és az óvoda minden dolgozójára nézve kötelező dokumentum. Betartása, betartatása minden dolgozó felelőssége.

Jelen Szervezeti és Működési Szabályzata hatályba lépésével egyidejűleg érvényét veszti minden korábban jóváhagyott Szervezeti és Működési Szabályzat.

A Szervezeti és Működési Szabályzatban foglalt rendelkezések megtartása az óvoda valamennyi alkalmazottjára kötelező, megszegése esetén az óvodavezető munkáltatói jogkörben intézkedhet.

Kelt: Sülysáp, 2013. november 8.

